               EUROOPAN KOMISSIO
            Bryssel 11.7.2017
            COM(2017) 374 final
            2017/0156(NLE)
            Ehdotus
            NEUVOSTON PÄÄTÖS
            EU–Turkki-assosiaationeuvostossa Euroopan unionin puolesta esitettävästä kannasta maataloustuotteiden kauppajärjestelmästä tehdyn EY–Turkki-assosiaationeuvoston päätöksen N:o 1/98 pöytäkirjan 2 muuttamiseen

               PERUSTELUT

               EU:n ja Turkin kahdenväliset maatalous- ja kalastustuotteiden kauppasuhteet kuuluvat 12. syyskuuta 1963 tehdyn Euroopan talousyhteisön ja Turkin välisen assosiaatiosopimuksen, jäljempänä ’sopimus’, ja erityisesti 25. helmikuuta 1998 tehdyn maataloustuotteiden kauppajärjestelmää koskevan EY–Turkki-assosiaationeuvoston päätöksen N:o 1/98 soveltamisalaan. Unionille on edellä mainitun assosiaationeuvoston päätöksen nojalla annettu tiettyjä myönnytyksiä naudanlihan tariffikiintiöinä. Nämä kaksi naudanlihan kiintiötä käsittävät nykyisin 5 000 tonnin kiintiön jäädytettyä naudanlihaa ja 14 100 tonnin kiintiön jäädytettyä naudanlihaa.

               Assosiaationeuvoston päätöksen N:o 1/98 voimaantulon jälkeen EU:n naudanlihan ja elävien nautojen vienti on ollut vaihtelevaa ja pitkiä aikoja myös Turkin kieltämää. Helpottaakseen kiintiöiden käyttöä ja mahdollistaakseen kyseisten tuotteiden säännölliset kauppavirrat Turkki on ehdottanut naudanlihan kahden kiintiön laajentamista tuoreeseen ja jäähdytettyyn naudanlihaan.

               Tällainen muutos on unionin etujen mukainen, sillä se laajentaisi nykyisten myönnytysten tuotevalikoimaa, vastaisi paremmin markkinoiden kysyntää Turkissa sekä turvaisi kiintiöiden paremman käytön ja sen myötä säännölliset kauppavirrat. Lisäksi tuoreella ja jäähdytetyllä naudanlihalla on yleensä korkeampi markkinahinta. Muutoksen laajempi pitkän aikavälin tavoite on varmistaa kiintiöissä tapahtuvan kaupan säännöllisyys ja rajoittamattomuus.

               1.EHDOTUKSEN TAUSTA

               •Ehdotuksen perustelut ja tavoitteet

                  Ehdotuksen tarkoituksena on helpottaa naudanlihan vientiä Turkkiin laajentamalla niiden naudanlihatuotteiden valikoimaa, joita voidaan viedä Turkkiin kahdessa kiintiössä.

               •Yhdenmukaisuus muiden alaa koskevien politiikkojen säännösten kanssa

                  Ehdotus noudattaa unionin kauppapoliittista tavoitetta lisätä kaupankäyntimahdollisuuksia kolmansien maiden kanssa.

               •Yhdenmukaisuus unionin muiden politiikkojen kanssa

                  Ehdotus noudattaa unionin politiikkaa, jonka tavoitteena on edistää kaupankäyntiä jäsenvaltioiden ja kolmansien maiden välillä, sekä periaatetta, jonka mukaan Euroopan unionin tulisi edistää kaupankäynnin kehittämistä muun muassa poistamalla asteittain kansainvälisen kaupan rajoitteita. Ehdotuksen tavoitteena on parantaa ja helpottaa naudanlihatuotteiden kauppaa unionin ja Turkin välillä.

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

                  Neuvoston päätöksen oikeusperusta on Euroopan unionin toiminnasta tehdyn sopimuksen 207 artiklan 4 kohdan ensimmäinen alakohta yhdessä sen 218 artiklan 9 kohdan kanssa sekä Euroopan talousyhteisön ja Turkin välisen assosiointisopimuksen lisäpöytäkirjan 35 artikla.

               •Toissijaisuusperiaate

                  Yhteinen kauppapolitiikka sisältyy Euroopan unionin toiminnasta tehdyn sopimuksen 3 artiklassa olevaan luetteloon aloista, joilla unionilla on yksinomainen toimivalta. Tämä aloite koskee olemassa olevan kauppasopimuksen täytäntöönpanoa.

               •Suhteellisuusperiaate

                  Kaikkia kohtuullisina pidettäviä vaihtoehtoja harkittiin, ja tätä ehdotusta pidettiin parhaana tavoitteen saavuttamiseksi.

               •Toimintatavan valinta

               EU–Turkki-assosiaationeuvoston päätös maataloustuotteiden kauppajärjestelmästä tehdyn EY–Turkki-assosiaationeuvoston päätöksen N:o 1/98 pöytäkirjan 2 muuttamisesta.

               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET

               •Jälkiarvioinnit/toimivuustarkastukset

                  Ei sovelleta

               •Sidosryhmien kuuleminen

                  Komissio on kuullut epävirallisesti sidosryhmiä ja jäsenvaltioita, jotka kannattavat ehdotusta laajentaa tuotevalikoimaa nykyisissä kiintiöissä.

               •Asiantuntijatiedon keruu ja käyttö

                  Komissio on ollut yhteydessä sidosryhmiin, jotka ovat esittäneet näkemyksiään Turkin markkinatilanteesta.

               •Vaikutustenarviointi

                  Vaikutustenarviointia ei ole tehty, koska ehdotuksella on tarkoitus lisätä ja parantaa naudanlihatuotteilla käytävää kauppaa Turkin kanssa olemassa olevien kahdenvälisten kauppaetuuksien pohjalta. Ehdotus ei vaikuta unionin tuontiin eikä johda uusiin kauppamyönnytyksiin kolmansille maille.

               •Sääntelyn toimivuus ja yksinkertaistaminen

                  Ehdotuksessa esitetty tuotevalikoiman laajentaminen voisi auttaa pieniä ja keskisuuria yrityksiä viemään lihatuotteita Turkkiin. Kiintiöihin kelpuutettavien tuotteiden valikoiman laajentaminen helpottaa kiintiöiden täysimääräistä käyttöä ja edistää vientiä.

               •Perusoikeudet

                  Ehdotuksella ei ole vaikutusta perusoikeuksiin.

               4.TALOUSARVIOVAIKUTUKSET

                  Ehdotuksella ei ole vaikutuksia unionin talousarvioon.

               5.LISÄTIEDOT

               •Toteuttamissuunnitelmat, seuranta, arviointi ja raportointijärjestelyt

                  Komissio seuraa kauppavirtoja arvioidakseen, onko ehdotetulla toimenpiteellä onnistuttu parantamaan nykyisten kiintiöiden käyttöä, ja varmistaakseen, ettei naudanlihan vienti Turkkiin häiriinny.

               •Selittävät asiakirjat (direktiivien osalta)

                  Ei sovelleta.

               •Ehdotukseen sisältyvien säännösten yksityiskohtaiset selitykset

                  Ei sovelleta.

               2017/0156 (NLE)

               Ehdotus

               NEUVOSTON PÄÄTÖS

               EU–Turkki-assosiaationeuvostossa Euroopan unionin puolesta esitettävästä kannasta maataloustuotteiden kauppajärjestelmästä tehdyn EY–Turkki-assosiaationeuvoston päätöksen N:o 1/98 pöytäkirjan 2 muuttamiseen

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Euroopan talousyhteisön ja Turkin välisen assosiaatiosopimuksen
                  1
                tavoitteena on edistää unionin ja Turkin kauppa- ja taloussuhteiden jatkuvaa ja tasapainoista lujittamista. Sopimuksella perustetaan assosiaationeuvosto, joka turvaa assosiaation täytäntöönpanon ja asteittaisen kehittämisen.

               (2)EY–Turkki-assosiaationeuvoston päätöksellä N:o 1/98
                  2
                vahvistetaan maataloustuotteiden kauppajärjestelmä. Kyseisen päätöksen pöytäkirjassa 2 esitetään yksityiskohtaiset tiedot unionista peräisin olevien maataloustuotteiden Turkkiin tuonnissa sovellettavasta etuuskohtelujärjestelmästä, joka koskee myös jäädytetyn naudanlihan tuontia.

               (3)Unioni ja Turkki ovat neuvotelleet asiasta ja sopineet  unionista peräisin olevien maataloustuotteiden Turkkiin tuonnissa sovellettavan etuuskohtelujärjestelmän muuttamisesta siten, että päätöksen N:o 1/98 pöytäkirjassa 2 olevassa liitteessä vahvistettu nykyinen tariffikiintiö ulotetaan koskemaan tuoretta ja jäähdytettyä naudanlihaa.

               (4)Euroopan talousyhteisön ja Turkin välisen assosiaatiosopimuksen lisäpöytäkirjan
                  3
                35 artiklan mukaan unionin ja Turkin toisilleen myöntämän etuuskohtelun soveltamisalaa voidaan muuttaa assosiaationeuvoston päätöksellä.

               (5)EU–Turkki-assosiaationeuvostossa esitettävän unionin kannan olisi sen vuoksi perustuttava tähän päätökseen liitettyyn päätösluonnokseen.

               (6)Koska assosiaationeuvoston päätöksellä muutetaan sopimusta, se on aiheellista julkaista hyväksymisen jälkeen Euroopan unionin virallisessa lehdessä.

               (7)Assosiaationeuvostossa unionia edustaa Euroopan unionista tehdyn sopimuksen 17 artiklan 1 kohdan mukaisesti komissio.

               ON HYVÄKSYNYT TÄMÄN PÄÄTÖKSEN:

               1 artikla

               EU–Turkki-assosiaationeuvostossa esitettävä Euroopan unionin kanta maataloustuotteiden kauppajärjestelmästä tehdyn EY–Turkki-assosiaationeuvoston päätöksen N:o 1/98 pöytäkirjan 2 muuttamiseen perustuu tähän päätökseen liitettyyn EU–Turkki-assosiaationeuvoston päätösluonnokseen.

               2 artikla

               Kun assosiaationeuvoston päätös on hyväksytty, se julkaistaan Euroopan unionin virallisessa lehdessä.

               3 artikla

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

                     (1)
                  Euroopan talousyhteisön ja Turkin välinen assosiaatiosopimus, allekirjoitettu Ankarassa 12 päivänä syyskuuta 1963 (EYVL 217, 29.12.1964, s. 3687).

                     (2)
                  EY–Turkki-assosiaationeuvoston päätös N:o 1/98, tehty 25 päivänä helmikuuta 1998, maataloustuotteiden kauppajärjestelmästä (98/223/EY) (EYVL L 86, 20.3.1998, s. 1).

                     (3)
                  Euroopan talousyhteisön ja Turkin väliseen assosiaatiosopimukseen liitetyt, 23 päivänä marraskuuta 1970 allekirjoitetut lisä- ja rahoituspöytäkirjat sekä toimenpiteet niiden voimaan saattamiseksi (EYVL L 293, 29.12.1972, s. 3).

    ---documentbreak---

               EUROOPAN KOMISSIO
            Bryssel 11.7.2017
            COM(2017) 374 final
            LIITE
            asiakirjaan
            EhdotusNEUVOSTON PÄÄTÖS
            EU–Turkki-assosiaationeuvostossa Euroopan unionin puolesta esitettävästä kannasta maataloustuotteiden kauppajärjestelmästä tehdyn EY–Turkki-assosiaationeuvoston päätöksen N:o 1/98 pöytäkirjan 2 muuttamiseen

               LIITE

               Luonnos
                  EU–TURKKI-ASSOSIAATIONEUVOSTON PÄÄTÖS N:o ....,

                  annettu ....,

                  maataloustuotteiden kauppajärjestelmästä tehdyn päätöksen N:o 1/98 pöytäkirjan 2 muuttamisesta

               EU–TURKKI-ASSOSIAATIONEUVOSTO, joka

               ottaa huomioon Euroopan talousyhteisön ja Turkin välisestä assosiaatiosta tehdyn sopimuksen
                  1
               ,

               ottaa huomioon Euroopan talousyhteisön ja Turkin väliseen assosiaatiosopimukseen liitetyt, 23 päivänä marraskuuta 1970 allekirjoitetut lisä- ja rahoituspöytäkirjat sekä toimenpiteet niiden voimaan saattamiseksi
                  2
                ja erityisesti lisäpöytäkirjan 35 artiklan,

               sekä katsoo seuraavaa:

               (1)Maataloustuotteiden kauppajärjestelmästä tehdyssä EY–Turkki-assosiaationeuvoston päätöksessä N:o 1/98
                  3
                vahvistetaan yhteisön ja Turkin välisessä maataloustuotteiden kaupassa sovellettava etuuskohtelujärjestelmä. Kyseisen päätöksen pöytäkirjassa 2 esitetään yksityiskohtaiset tiedot unionista peräisin olevien maataloustuotteiden Turkkiin tuonnissa sovellettavasta etuuskohtelujärjestelmästä, joka koskee myös jäädytetyn naudanlihan tuontia.

               (2)Unioni ja Turkki ovat neuvotelleet asiasta ja sopineet  unionista peräisin olevien maataloustuotteiden Turkkiin tuonnissa sovellettavan etuuskohtelujärjestelmän muuttamisesta siten, että päätöksen N:o 1/98 pöytäkirjassa 2 olevassa liitteessä vahvistettu nykyinen tariffikiintiö ulotetaan koskemaan tuoretta ja jäähdytettyä naudanlihaa.

               (3)Sen vuoksi olisi muutettava EY-Turkki-assosiaationeuvoston päätöksen N:o 1/98 pöytäkirjaa 2,

               ON PÄÄTTÄNYT SEURAAVAA:

               1 artikla

               Muutetaan päätöksen 1/98 pöytäkirjassa 2 oleva liite tämän päätöksen liitteen mukaisesti.

               2 artikla

               Tämä päätös tulee voimaan päivänä, jona se hyväksytään. Se julkaistaan Euroopan unionin virallisessa lehdessä.

               Tehty ………….,

                  Puheenjohtaja

                  EU–Turkki-assosiaationeuvoston puolesta

                  Puheenjohtaja

               Liite

               Korvataan päätöksen N:o 1/98 pöytäkirjassa 2 olevassa liitteessä CN-koodia 0202 20 vastaavat kohdat seuraavasti:

                        ”CN-koodi

                        Kuvaus

                        Suosituimmuustullin alennus (%)

                        Tariffikiintiö (tonnia nettopainoa)

                        0201 20,

                        0202 20,

                        Naudanliha, muut palat, luulliset, tuoreet, jäähdytetyt tai jäädytetyt

                        Alennus 50 %, enimmäistulli 30 %

                        5 000,

                        0201 20,

                        0202 20,

                        Naudanliha, muut palat, luulliset, tuoreet, jäähdytetyt tai jäädytetyt

                        Alennus 30 %, enimmäistulli 43 %

                        14 100”

                     (1)
                  EYVL 217, 29.12.1964, s. 3687.

                     (2)
                  EYVL L 293, 29.12.1972, s. 3.

                     (3)
                  EY–Turkki-assosiaationeuvoston päätös N:o 1/98, tehty 25 päivänä helmikuuta 1998, maataloustuotteiden kauppajärjestelmästä (98/223/EY) (EYVL L 86, 20.3.1998, s. 1).


Tärkeä oikeudellinen huomautus

|

52009PC0391

Ehdotus Euroopan parlamentin ja neuvoston päätös yhteisön suuntaviivoista Euroopan laajuisen liikenneverkon kehittämiseksi (uudelleen laadittu) (ETA:n kannalta merkityksellinen teksti)  /* KOM/2009/0391 lopull. - COD 2009/0110 */

	[pic] | EUROOPAN YHTEISÖJEN KOMISSIO |Bryssel 27.7.2009KOM(2009) 391 lopullinen2009/0110 (COD)Osa VEhdotusEUROOPAN PARLAMENTIN JA NEUVOSTON PÄÄTÖSyhteisön suuntaviivoista Euroopan laajuisen liikenneverkon kehittämiseksi (uudelleen laadittu) (ETA:n kannalta merkityksellinen teksti)ò uusi6 JAKSOLENTOASEMAT[pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic]7 JAKSOYHDISTETTYJEN KULJETUSTEN VERKKO[pic]7.I-B[pic]


Tärkeä oikeudellinen huomautus

|

52008PC0849

Ehdotus: neuvoston päätös yhteisön kannan vahvistamisesta TIR-tullitarkastusvihkoon merkittyjen tavarain kansainvälistä kuljetusta koskevan tulliyleissopimuksen (TIR-yleissopimuksen 1975) muuttamista koskevaan ehdotukseen  /* KOM/2008/0849 lopull. - ACC 2008/0236 */

	[pic] | EUROOPAN YHTEISÖJEN KOMISSIO |Bryssel 19.12.2008KOM(2008) 849 lopullinen2008/0236 (ACC)Ehdotus:NEUVOSTON PÄÄTÖSyhteisön kannan vahvistamisesta TIR-tullitarkastusvihkoon merkittyjen tavarain kansainvälistä kuljetusta koskevan tulliyleissopimuksen (TIR-yleissopimuksen 1975) muuttamista koskevaan ehdotukseen(komission esittämä)PERUSTELUTEhdotuksen taustaEhdotuksen perustelut ja tavoitteetTIR-tullitarkastusvihkoon merkittyjen tavarain kansainvälisestä kuljetuksesta 14 päivänä marraskuuta 1975 tehty tulliyleissopimus (TIR-yleissopimus) hyväksyttiin Euroopan talousyhteisön puolesta neuvoston asetuksella (ETY) N:o 2112/78. Yleissopimus tuli yhteisössä voimaan 20 päivänä kesäkuuta 1983.Tämän päätösehdotuksen tarkoituksena on muuttaa TIR-yleissopimuksen 8 artiklan 3 kohtaan liittyvää selittävää huomautusta. Muutos koskee TIR-carnet'n osalta suositeltua vakuustasoa. Kuljetuksia koskevia tulliasioita käsittelevä työryhmä ja TIR-yleissopimuksen hallinnollinen komitea päättivät lokakuussa 2008, että suositeltu summa, joka voidaan vaatia kunkin TIR-carnet'n osalta, olisi muutettava 50 000 Yhdysvaltain dollarista 60 000 euroksi.Yleinen taustaTIR-yleissopimusta hallinnoi Genevessä toimiva Yhdistyneiden Kansakuntien Euroopan talouskomissio (UNECE). Yleissopimuksella luodaan passitusmenettely tavaroiden kansainvälisiä maantiekuljetuksia varten, ja se antaa mahdollisuuden kuljettaa tavaroita väliaikaisesti tullittomina ja verottomina maiden rajojen yli siten, että niihin kohdistuu mahdollisimman vähän tulliviranomaisten toimenpiteitä. TIR-järjestelmällä vähennetään kansainvälisen tavarakuljetuksen tavanomaisia esteitä ja edistetään siten kansainvälisen kaupan kehitystä. Koska järjestelmällä vähennetään kauttakulkuun liittyviä viiveitä, sen avulla voidaan saavuttaa merkittäviä säästöjä kuljetuskustannuksissa. Järjestelmän tärkeimpänä etuna on se, että vaaditut vakuudet on suhteellisen helppo saada TIR-yleissopimuksen kansainvälisen takausketjun ansiosta. TIR-carnet ei ole pelkästään passitusilmoitus vaan myös todiste vakuuden asettamisesta. Vuonna 1975 käyttöönotettua 50 000 Yhdysvaltain dollarin suuruista vakuustasoa ei ole muutettu kertaakaan.Eräät yleissopimuksen sopimuspuolet ovat viime kuukausien aikana ilmaisseet huolestuneisuutensa nykyisen TIR-kuljetuksille suositellun 50 000 Yhdysvaltain dollarin suuruisen vakuustason suhteen. Sopimuspuolet totesivat, että tämänhetkiset valuuttakurssit ja hinnat poikkeavat vuoden 1975 kursseista ja hinnoista, minkä vuoksi niiden on sovellettava ylimääräisiä valvontatoimenpiteitä, kuten tullisaattoa tai rahavakuuksia. Tällaisten ylimääräisten toimenpiteiden ja ongelmien välttämiseksi ehdotettiin selittävään huomautukseen 0.8.3 tehtävää muutosta. Ehdotuksesta keskusteltiin kuljetuksiin liittyviä tullikysymyksiä käsittelevässä työryhmässä ja TIR-yleissopimuksen hallinnollisessa komiteassa, eikä se kohdannut vastalauseita.Koska 60 000 euron suositeltua määrää sovelletaan jo yhteisön lainsäädännössä, ehdotetulla muutoksella ei ole vaikutusta yhteisön talousarvioon.Voimassa olevat aiemmat säännöksetEhdotuksessa käsitellyllä alalla ei ole voimassa olevia säännöksiä.Johdonmukaisuus suhteessa unionin muuhun politiikkaan ja muihin tavoitteisiinEhdotettu päätös on johdonmukainen yleisen kauppa- ja liikennepolitiikan kanssa. Maantiekuljetuksia helpottavan TIR-järjestelmän ansiosta tavaroita voidaan kuljettaa 67 sopimuspuolen alueiden kautta mahdollisimman vähäisin tulliviranomaisten toimenpitein, ja vaaditut vakuudet on suhteellisen helppo saada kansainvälisen vakuusjärjestelmän ansiosta. TIR-yleissopimuksella käyttöön otetut yksinkertaistukset ovat tarkistetun Lissabonin strategian mukaisia.Kuulemiset ja vaikutusten arviointiIntressitahojen kuuleminenKuulemismenettely, tärkeimmät kohderyhmät ja yleiskuvaus vastaajistaEhdotuksesta on kuultu kansainvälistä maantiekuljetusliittoa sekä kaikkia TIR-yleissopimuksen sopimuspuolten takaajayhdistyksiä ja tulliviranomaisia. Kuulemisia käytiin myös kuljetuksia koskevia tulliasioita käsittelevän työryhmän ja TIR-yleissopimuksen hallinnollisen komitean kokouksissa.Tiivistelmä vastauksista ja siitä, miten ne on otettu huomioonMyönteinen lausunto.Asiantuntijatiedon käyttöUlkopuolisia asiantuntijoita ei ole tarvittu.Vaikutusten arviointiTIR-carnet'ta koskevaa vakuustasoa olisi nostettava TIR-järjestelmän turvaamiseksi ja ylimääräisten valvontatoimenpiteiden, kuten tullisaaton taikka rahavakuuden tai -takuun muodossa vaadittujen takausten poistamiseksi.Suositeltua 60 000 euron vakuutta on sovellettu yhteisössä jo jonkin aikaa, ja ehdotettu muutos saattaa yhteisön lainsäädännön aiempaa yhdenmukaisemmaksi TIR-yleissopimuksen kanssa.Tämän muutoksen käyttöönoton myötä tullihallintojen taloudelliset edut saadaan täysin turvattua ja kalliiden tullisaattojen käytön odotetaan vähenevän.Ehdotukseen liittyvät oikeudelliset näkökohdatTällä muutoksella muutetaan TIR-yleissopimuksen 8 artiklan 3 kohtaan liittyvää selittävää huomautusta.OikeusperustaEuroopan yhteisön perustamissopimuksen 133 artikla ja 300 artiklan 2 kohta.ToissijaisuusperiaateEhdotus kuuluu yhteisön yksinomaiseen toimivaltaan. Sen vuoksi siihen ei sovelleta toissijaisuusperiaatetta.SuhteellisuusperiaateEhdotus on suhteellisuusperiaatteen mukainen seuraavista syistä:Sen tavoitteena on muuttaa kansainvälistä sopimusta, mikä on sinänsä suhteellisuusperiaatteen mukaista.Ehdotus koskee selittävää huomautusta. Ehdotetun muutoksen tavoitteena on muuttaa TIR-carnet'n osalta suositeltua vakuustasoa 50 000 Yhdysvaltain dollarista 60 000 euroon.Sääntelytavan valintaEhdotettu sääntelytapa: päätös.Muut vaihtoehdot eivät soveltuisi seuraavasta syystä:Kansainväliset sopimukset ja niitä koskevat muutokset sisällytetään yleensä yhteisön lainsäädäntöön päätöksellä.TalousarviovaikutuksetEhdotuksella ei ole vaikutusta yhteisön talousarvioon.2008/0236 (ACC)Ehdotus:NEUVOSTON PÄÄTÖSyhteisön kannan vahvistamisesta TIR-tullitarkastusvihkoon merkittyjen tavarain kansainvälistä kuljetusta koskevan tulliyleissopimuksen (TIR-yleissopimuksen 1975) muuttamista koskevaan ehdotukseenEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan yhdessä sen 300 artiklan 2 kohdan kanssa,sekä katsoo seuraavaa:(1) TIR-tullitarkastusvihkoon merkittyjen tavarain kansainvälisestä kuljetuksesta 14 päivänä marraskuuta 1975 tehty tulliyleissopimus (TIR-yleissopimus) hyväksyttiin yhteisön puolesta 25 päivänä heinäkuuta 1978 annetulla neuvoston asetuksella (ETY) N:o 2112/78[1], ja se tuli yhteisössä voimaan 20 päivänä kesäkuuta 1983[2].(2) Eräät yleissopimuksen sopimuspuolet ovat ilmaisseet huolestuneisuutensa nykyisen TIR-kuljetuksille suositellun vakuustason suhteen. Ne toteavat, että tämänhetkiset valuuttakurssit ja hinnat poikkeavat vuoden 1975 kursseista ja hinnoista, minkä vuoksi niiden on sovellettava ylimääräisiä valvontatoimenpiteitä, kuten tullisaattoa tai rahavakuuksia. Tällaisten ylimääräisten toimenpiteiden ja ongelmien välttämiseksi ehdotettiin selittävään huomautukseen 0.8.3 tehtävää muutosta.(3) TIR-yleissopimuksen hallinnollinen komitea päätti lokakuussa 2008, että TIR-järjestelmässä osallisina olevien tulliviranomaisten taloudellisten etujen turvaamiseksi selittävää huomautusta 0.8.3 on muutettava siten, että viittaus 50 000 Yhdysvaltojen dollariin korvataan viittauksella 60 000 euroon.(4) Olisi vahvistettava yhteisön kanta muutosehdotukseen,ON TEHNYT TÄMÄN PÄÄTÖKSEN:1 artiklaYhteisön kanta hallintokomiteassa tukee liitteenä olevaa muutosluonnosta.2 artiklaTämä päätös on osoitettu kaikille jäsenvaltioille.Tehty BrysselissäNeuvoston puolestaPuheenjohtajaLIITEMuutetaan selittävä huomautus 0.8.3 seuraavasti:Korvataan ilmaisu ”50 000 Yhdysvaltojen dollaria” ilmaisulla ”60 000 euroa”.[1] EYVL L 252, 14.9.1978.[2] EYVL L 31, 2.2.1983, s. 13.


Avis juridique important

|

51995PC0469

Ehdotus neuvoston päätökseksi erityistoimenpiteestä korvauksen myöntämiseksi tiettyjen yhteisön jäsenvaltioiden kalastajille, jotka ovat joutuneet keskeyttämään kalastustoimintansa Marokon suvereniteettiin ja lainkäyttövaltaan kuuluvilla vesillä

Virallinen lehti nro C 332 , 09/12/1995 s. 0022

Ehdotus neuvoston päätökseksi erityistoimenpiteestä korvauksen myöntämiseksi tiettyjen yhteisön jäsenvaltioiden kalastajille, jotka ovat joutuneet keskeyttämään kalastustoimintansa Marokon suvereniteettiin ja lainkäyttövaltaan kuuluvilla vesillä (95/C 332/07) KOM(95) 469 lopull. - 95/0246(CNS)(Komission esittämä 11 päivänä lokakuuta 1995)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 43 artiklan,ottaa huomioon asetuksen (ETY) N:o 2052/88 soveltamisesta kalastuksen ohjauksen rahoitusvälineen osalta 20 päivänä heinäkuuta 1993 annetun neuvoston asetuksen (EY) N:o 2080/93 (1) ja erityisesti sen 6 artiklan,ottaa huomioon komission ehdotuksen,ottaa huomioon Euroopan parlamentin lausunnon,ottaa huomioon talous- ja sosiaalikomitean lausunnon,sekä katsoo, ettäEuroopan yhteisön ja Marokon kuningaskunnan välisessä merikalastussuhteita koskevassa sopimuksessa (2), jota sovelletaan 1 päivästä toukokuuta 1992 alkaen neljän vuoden ajan, määrätään soveltamisajan keskivaiheilla suoritettavasta tarkistuksesta,sopimuksen soveltamisajan puolivälissä pidetyssä kokouksessa sovittiin sen voimassaoloajan päättämisestä 30 päivänä huhtikuuta 1995 ja neuvottelujen aloittamisesta 1 päivästä toukokuuta 1995 alkaen sovellettavan uuden sopimuksen tekemiseksi; neuvotteluja ei ole kyseiseen päivään mennessä saatu päätökseen,Marokon viranomaisten antaman ilmoituksen johdosta Marokon suvereniteettiin tai lainkäyttövaltaan kuuluvilla vesillä toimintaa harjoittavat yhteisön alukset lopettivat toimintansa 30 päivänä huhtikuuta 1995,toiminnan keskeyttäminen koskee noin 700:aa Espanjan ja Portugalin lipun alla purjehtivaa alusta, jotka eivät tällä hetkellä voi harjoittaa toimintaa yhteisön vesillä eivätkä muuallakaan,siihen asti kunnes käynnissä olevat neuvottelut saadaan päätökseen, olisi toiminnan keskeyttämisestä johtuvat seuraukset rajoitettava mahdollisimman vähiin myöntämällä varustajille ja kalastajille asianomaisten jäsenvaltioiden tiettyjä alueita kohdanneen vakavan taloudellisen häiriön korjaamiseen tarkoitettua korvausta; korvausta voidaan myöntää varustajille ja kalastajille ainoastaan siinä määrin, kuin nämä ovat sopimuksen uusimatta jättämisen vuoksi joutuneet keskeyttämään kaiken kalastustoimintansa,varustajat voivat tilapäisesti saada yhteisön kalastus- ja vesiviljelyalaa sekä niiden tuotteiden jalostusta ja kaupan pitämistä koskevien rakenteellisten tukitoimenpiteiden perusteista ja edellytyksistä 21 päivänä joulukuuta 1993 annetun neuvoston asetuksen (EY) N:o 3699/93 (3) 14 artiklan mukaisesti kalastuksen ohjauksen rahoitusvälineen tukea,kalastajille tarkoitettu korvaus muodostaa asetuksen (ETY) N:o 2080/93 3 artiklan 1 kohdan viimeisessä luetelmakohdassa tarkoitetun erityistoimenpiteen,ottaen huomioon kriisin poikkeuksellisesta kestosta johtuvan kalastajien sosiaalisen tilanteen huonontumisen, korvausta on aiheellista korottaa 1 päivästä syyskuuta, jatietty määrä espanjalaisia ja portugalilaisia aluksia ei Marokon vesillä harjoitetun kalastuksen keskeyttämisen vuoksi voi harjoittaa minkäänlaista toimintaa; kausi, jona toimintaa ei voida harjoittaa, on näin ollen syytä ottaa huomioon arvioitaessa rakenteellisista tukitoimenpiteistä osalliseksi pääsyä varten harjoitettua kalastustoimintaa,ON ANTANUT TÄMÄN ASETUKSEN:1 artikla 1. Otetaan käyttöön erityinen toimenpide korvauksen myöntämiseksi kalastajille, jotka ovat yhteisön jäsenvaltion kansalaisia, Espanjan kuningaskunnan ja Portugalin tasavallan lipun alla purjehtivalla aluksella ja jotka ovat joutuneet keskeyttämään kalastustoimintansa Marokon suvereniteettiin tai lainkäyttövaltaan kuuluvilla vesillä.2. Korvaus on tarkoitettu jäsenvaltion kalastajille Marokon suvereniteettiin tai lainkäyttövaltaan kuuluvilla vesillä harjoitetun toiminnan keskeyttämisestä heille aiheutuneiden tulonmenetysten lieventämiseksi siihen asti kunnes käynnissä olevat neuvottelut on saatu päätökseen.2 artikla 1. Korvaus myönnetään 1 päivästä toukokuuta 1995 siihen asti kunnes kalastustoiminta aloitetaan Marokon kanssa tehdyn uuden sopimuksen mukaisesti uudelleen ja viimeistään 31 päivään joulukuuta 1995 asti.2. Jäsenvaltioiden kalastajille maksama korvaus voi olla enintään 454 ecua/henkilö/kuukausi ajalla 1.5.1995-31.8.1995 ja 620 ecua/henkilö/kuukausi ajalla 1.9.1995-31.12.1995.Yhteisön rahoitusosuus voi olla enintään 75 prosenttia tosiasiallisesti maksetuista määristä.Korvausta voivat saada ainoastaan niille aluksille palkatut merikalastajat, jotka ovat yhteisön ja Marokon kuningaskunnan välisen sopimuksen uusimatta jättämisen vuoksi joutuneet lopettamaan kaiken kalastustoimintansa.Korvausta toiminnan keskeytymisestä voidaan maksaa enintään 7 402 merikalastajalle, joista 6 285 Espanjan ja 1 117 Portugalin osalta.3. Yhteisön tuen maksamisen edellytyksenä on alusten ja niiden miehistöjen toiminnan tosiasiallinen keskeyttäminen korvausaikana.3 artikla Niiden espanjalaisten ja portugalilaisten kalastusalusten osalta, jotka voivat saada tässä päätöksessä määrättyä korvausta, otetaan kausi, jonka aikana toimintaa ei voida harjoittaa, asetuksen (EY) N:o 3699/93 liitteessä III olevan 1 kohdan 1 alakohdan mukaisesti huomioon aikana, jona kalastustoimintaa on harjoitettu, niiden päivien lukumäärän rajoissa, joiden aikana kyseiset alukset ovat vuoden 1994 vastaavana ajanjaksona yhteisön ja Marokon kuningaskunnan välisen sopimuksen mukaisesti harjoittaneet kalastustoimintaa.4 artikla Asianomaisten jäsenvaltioiden on annettava komissiolle tiedoksi tukitoimenpideohjelma, jossa määritetään korvausta koskevat yksityiskohtaiset säännöt.Komissio hyväksyy ohjelman tarkasteltuaan sen yhdenmukaisuutta tämän päätöksen sekä kalatalouden ohjauksen rahoitusvälinettä (KOR) koskevien yhteisön säännösten kanssa.5 artikla Tämä päätös on osoitettu Espanjan kuningaskunnalle ja Portugalin tasavallalle.(1) EYVL N:o L 193, 31.7.1993, s. 1(2) EYVL N:o L 407, 31.12.1992, s. 1(3) EYVL N:o L 346, 31.12.1993, s. 1


               EUROOPAN KOMISSIO
            Bryssel 8.5.2017
            COM(2017) 199 final
            2017/0088(NLE)
            Ehdotus
            NEUVOSTON PÄÄTÖS
            ulkorajojen ja viisumipolitiikan rahoitusvälineeseen osana sisäisen turvallisuuden rahastoa liittyviä täydentäviä sääntöjä vuosiksi 2014–2020 koskevan Euroopan unionin ja Islannin välisen sopimuksen tekemisestä Euroopan unionin puolesta

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

               Ulkorajojen ja viisumipolitiikan rahoitusvälineen perustamisesta osana sisäisen turvallisuuden rahastoa ja päätöksen N:o 574/2007/EY kumoamisesta 16 päivänä huhtikuuta 2014 annettu Euroopan parlamentin ja neuvoston asetus (EU) N:o 515/2014
                  1
                tuli voimaan 21. toukokuuta 2014 ja sen soveltaminen alkoi 1. tammikuuta 2014.

               Turvapaikka-, maahanmuutto- ja kotouttamisrahastoon sekä poliisiyhteistyön, rikollisuuden ehkäisemisen ja torjumisen sekä kriisinhallinnan rahoitusvälineeseen sovellettavista yleisistä säännöksistä 16 päivänä huhtikuuta 2014 annettu Euroopan parlamentin ja neuvoston asetus (EU) N:o 514/2014
                  2
                tuli niin ikään voimaan 21. toukokuuta 2014 ja sen soveltaminen alkoi 1. tammikuuta 2014. Asetuksen (EU) N:o 515/2014 19 artiklan mukaisesti asetuksen (EU) N:o 514/2014 säännöksiä sovelletaan ulkorajojen ja viisumipolitiikan rahoitusvälineeseen, joka on osa sisäisen turvallisuuden rahastoa.

               Ulkorajojen ja viisumipolitiikan rahoitusvälineen tarkoituksena on sellaisen solidaarisuusmekanismin perustaminen, joka sitoo osallistujavaltiot samoihin ulkorajojen valvontaa koskeviin EU:n sääntöihin toistensa eduksi ja puolesta. Ulkorajojen ja viisumipolitiikan rahoitusvälineellä pyritään Schengenin säännöstön keskeiseen tavoitteeseen eli jakamaan vastuuta ulkorajojen valvonnan tehokkuudesta ja yhtenäisen korkeasta tasosta, siten kuin Euroopan parlamentin ja neuvoston asetuksen (EU) N:o 2016/399
                  3
                15 artiklassa säädetään. Se on siis osa Schengenin säännöstön kehittämistä.

               Asetuksen (EU) N:o 515/2014 5 artiklan 7 kohdassa säädetään, että Schengenin säännöstön määräysten täytäntöönpanoon, soveltamiseen ja kehittämiseen osallistuvat maat osallistuvat välineeseen kyseisen asetuksen mukaisesti ja että tarvittavin järjestelyin täsmennetään näiden maiden rahoitusosuudet ja välineeseen osallistumiseen liittyvät täydentävät säännöt, myös säännökset, joilla varmistetaan unionin taloudellisten etujen suojaaminen ja tilintarkastustuomioistuimen toimivalta tehdä tarkastuksia, sillä kyseisiä maita koskevissa assosiaatiosopimuksissa ei ole tällaisia sääntöjä.

               Islannin, jäljempänä ’assosioitunut maa’, kanssa tehtävän sopimuksen tarkoituksena on vahvistaa asetuksen (EU) N:o 515/2014 5 artiklan 7 kohdassa tarkoitetut järjestelyt ja antaa komissiolle lopullinen vastuu välineen talousarvion toteuttamisesta tässä assosioituneessa maassa ja määrittää sen maksuosuus unionin talousarvioon tämän välineen osalta.

               Talousarvion ja varainhoidon valvonnan osalta jäsenvaltioihin sovelletaan horisontaalisia velvoitteita (tilintarkastustuomioistuimen ja Euroopan petostentorjuntaviraston (OLAF) toimivalta) joko suoraan perussopimusten tai unionin johdetun oikeuden perusteella. Näitä velvoitteita sovelletaan suoraan jäsenvaltioihin, eikä niistä sen vuoksi säädetä asetuksessa (EU) N:o 515/2014. Asetuksen (EU) N:o 515/2014 5 artiklan 7 kohdan mukaisesti ne on kuitenkin ulotettava myös assosioituneeseen maahan tämän päätöksen aiheena olevalla sopimuksella.

               Unionin taloudellisten etujen suojelemiseksi petoksilta ja muilta väärinkäytöksiltä asetuksessa (EU) N:o 514/2014 säädetään, että komission henkilöstölle, tilintarkastustuomioistuimelle ja OLAFille on myönnettävä asianmukainen pääsy, jotta ne voivat tehdä tarkastuksia. Asetuksen (EU) N:o 514/2014 5 artiklan 9 kohdassa säädetään lisäksi, että kolmansien maiden kanssa tehdyissä yhteistyösopimuksissa on nimenomaisesti annettava komissiolle, tilintarkastustuomioistuimelle ja OLAFille valtuudet tehdä tällaisia tarkastuksia ja tutkimuksia. Niinpä sopimusluonnokseen sisältyy tällaisia määräyksiä.

               •Yhdenmukaisuus muiden alaa koskevien politiikkojen säännösten kanssa

                  Ei sovelleta.

               •Yhdenmukaisuus unionin muiden politiikkojen kanssa

                  Ei sovelleta.

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

               Tavoitteena on tehdä Euroopan unionin ja Islannin väliset järjestelyt kyseisen maan rahoitusosuudesta ulkorajojen ja viisumipolitiikan rahoitusvälineeseen kaudella 2014–2020 ja tätä osallistumista koskevista täydentävistä säännöistä. Sopimuksen tekemistä koskeva ehdotus perustuu Euroopan unionin toiminnasta tehdyn sopimuksen 77 artiklan 2 kohtaan ja 218 artiklan 6 kohdan a alakohtaan.

               •Ehdotetun päätöksen tarve

                  Asetuksen (EU) N:o 515/2014 5 artiklan 7 kohdan perusteella sopimuksen tekeminen Islannin kanssa on välttämätöntä, jotta saadaan vahvistettua järjestelyt kyseisen maan rahoitusosuudesta ulkorajojen ja viisumipolitiikan rahoitusvälineeseen kaudella 2014–2020 ja tätä osallistumista koskevista täydentävistä säännöistä.

               •Suhteellisuusperiaate

                  Ei sovelleta.

               •Toimintatavan valinta

                  Ei sovelleta.

               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET

               •Jälkiarvioinnit/toimivuustarkastukset

                  Ei sovelleta.

               •Sidosryhmien kuuleminen

                  Ei sovelleta.

               •Asiantuntijatiedon keruu ja käyttö

                  Ei sovelleta.

               •Vaikutustenarviointi

                  Ei sovelleta, koska ehdotus liittyy ohjelman hallinnointiin ja tavoitteena on allekirjoittaa kansainvälinen sopimus, joka on neuvoteltu neuvoston antamien neuvotteluohjeiden mukaisesti.

               •Sääntelyn toimivuus ja yksinkertaistaminen

                  Ei sovelleta.

               •Perusoikeudet

                  Ei sovelleta.

               4.TALOUSARVIOVAIKUTUKSET

               Sopimusluonnoksen 10 artiklassa ja liitteessä määrätään assosioituneen maan vuotuisesta rahoitusosuudesta sisäisen turvallisuuden rahaston (ulkorajojen ja viisumipolitiikan rahoitusvälineen) talousarvioon ja osuuksien mahdollisesta mukauttamisesta tilanteeseen liitteen mukaisesti.

               5.LISÄTIEDOT

               •Alueellinen soveltaminen

                  Asetuksella (EU) N:o 515/2014 kehitetään Schengenin säännöstöä. Nyt käsiteltävä sopimus Islannin kanssa on tältä osin myös Schengenin säännöstön kehittämistä.

                  Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevien 1 ja 2 artiklan mukaisesti Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan. Edellä mainitun pöytäkirjan 4 artiklan mukaisesti Tanska päättää kuuden kuukauden kuluessa siitä, kun neuvosto on hyväksynyt tämän ehdotuksen, saattaako se päätöksen osaksi kansallista lainsäädäntöään.

                  Tällä ehdotuksella kehitetään Schengenin säännöstön määräyksiä, joihin Yhdistynyt kuningaskunta (neuvoston päätöksen 2000/365/EY
                     4
                   mukaisesti) ja Irlanti (neuvoston päätöksen 2002/192/EY
                     5
                   mukaisesti) eivät osallistu, jotka eivät sido niitä ja joita ei sovelleta niihin.

               •Toteuttamissuunnitelmat, seuranta, arviointi ja raportointijärjestelyt

                  Sopimuksen 17 artiklassa määrätään sovellettavista raportointi- ja seurantajärjestelyistä. Islannin on toimitettava komissiolle kunkin vuoden helmikuun 15. päivään mennessä (vuosi 2022 viimeisenä mukaan luettuna vuotena) edeltävää varainhoitovuotta koskeva vuotuinen täytäntöönpanokertomus.

               •Selittävät asiakirjat (direktiivien osalta)

                  Ei sovelleta.

               •Ehdotukseen sisältyvien säännösten yksityiskohtaiset selitykset

                  Ei tarvita.

               Edellä esitetyn perusteella komissio ehdottaa, että neuvosto hyväksyy Euroopan parlamentin hyväksynnän saatuaan Islannin kanssa tehtävän sopimuksen ulkorajojen ja viisumipolitiikan rahoitusvälineeseen osana sisäisen turvallisuuden rahastoa liittyvistä täydentävistä säännöistä vuosiksi 2014–2020.

               2017/0088 (NLE)

               Ehdotus

               NEUVOSTON PÄÄTÖS

               ulkorajojen ja viisumipolitiikan rahoitusvälineeseen osana sisäisen turvallisuuden rahastoa liittyviä täydentäviä sääntöjä vuosiksi 2014–2020 koskevan Euroopan unionin ja Islannin välisen sopimuksen tekemisestä Euroopan unionin puolesta

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 77 artiklan 2 kohdan ja 218 artiklan 6 kohdan a alakohdan,

               ottaa huomioon Euroopan komission ehdotuksen,

               ottaa huomioon Euroopan parlamentin hyväksynnän
                  6
               ,

               sekä katsoo seuraavaa:

               (1)Ulkorajojen ja viisumipolitiikan rahoitusvälineeseen osana sisäisen turvallisuuden rahastoa liittyviä täydentäviä sääntöjä vuosiksi 2014–2020 koskeva Euroopan unionin ja Islannin välinen sopimus allekirjoitettiin […] tehdyn neuvoston päätöksen 2017/XXX
                  7
                mukaisesti [...] sillä varauksella, että sopimuksen tekeminen saatetaan päätökseen.

               (2)Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevien 1 ja 2 artiklan mukaisesti Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan. Koska tällä päätöksellä kehitetään Schengenin säännöstöä, Tanskan olisi päätettävä mainitun pöytäkirjan 4 artiklan mukaisesti kuuden kuukauden kuluessa siitä, kun neuvosto on hyväksynyt tämän päätöksen, saattaako se päätöksen osaksi kansallista lainsäädäntöään.

               (3)Tällä päätöksellä kehitetään niitä Schengenin säännöstön määräyksiä, joihin Yhdistynyt kuningaskunta ei osallistu neuvoston päätöksen 2000/365/EY
                  8
                mukaisesti. Yhdistynyt kuningaskunta ei sen vuoksi osallistu tämän päätöksen hyväksymiseen, päätös ei sido Yhdistynyttä kuningaskuntaa eikä sitä sovelleta Yhdistyneeseen kuningaskuntaan.

               (4)Tällä päätöksellä kehitetään niitä Schengenin säännöstön määräyksiä, joihin Irlanti ei osallistu neuvoston päätöksen 2002/192/EY
                  9
                mukaisesti. Irlanti ei sen vuoksi osallistu tämän päätöksen hyväksymiseen, päätös ei sido Irlantia eikä sitä sovelleta Irlantiin.

               (5)Sopimuksessa määrättyjen toimenpiteiden pikaisen soveltamisen varmistamiseksi ja kansallisen ohjelman hyväksymisen ja täytäntöönpanon viiveiden estämiseksi päätöksen olisi tultava voimaan sitä päivää seuraavana päivänä, jona se julkaistaan Euroopan unionin virallisessa lehdessä.

               (6)Sopimus olisi hyväksyttävä,

               ON HYVÄKSYNYT TÄMÄN PÄÄTÖKSEN:

               1 artikla

               Hyväksytään ulkorajojen ja viisumipolitiikan rahoitusvälineeseen osana sisäisen turvallisuuden rahastoa liittyviä täydentäviä sääntöjä vuosiksi 2014–2020 koskeva Euroopan unionin ja Islannin välinen sopimus Euroopan unionin puolesta.

               Sopimuksen teksti on liitetty tähän päätökseen.

               2 artikla

               Neuvoston puheenjohtaja nimeää henkilön tai henkilöt, jolla/joilla on valtuutus antaa unionin puolesta sopimuksen 19 artiklan 2 kohdassa tarkoitettu ilmoitus, jolla unioni ilmaisee sitoutuvansa noudattamaan sopimusta.

               3 artikla

               Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

               Tehty Brysselissä

                     Neuvoston puolesta

                     Puheenjohtaja

                     (1)
                  EUVL L 150, 20.5.2014, s. 143.

                     (2)
                  EUVL L 150, 20.5.2014, s. 112.

                     (3)
                  EUVL L 77, 23.3.2016, s. 1.

                     (4)
                  Neuvoston päätös, tehty 29 päivänä toukokuuta 2000, Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin (EYVL L 131, 1.6.2000, s. 43).

                     (5)
                  Neuvoston päätös, tehty 28 päivänä helmikuuta 2002, Irlannin pyynnöstä saada osallistua joihinkin Schengenin säännöstön määräyksiin (EYVL L 64, 7.3.2002, s. 20).

                     (6)
                  EUVL C , , s. .

                     (7)
                  [Täydelliset viitetiedot]

                     (8)
                  Neuvoston päätös 2000/365/EY, tehty 29 päivänä toukokuuta 2000, Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin (EYVL L 131, 1.6.2000, s. 43).

                     (9)
                  Neuvoston päätös 2002/192/EY, tehty 28 päivänä helmikuuta 2002, Irlannin pyynnöstä saada osallistua joihinkin Schengenin säännöstön määräyksiin (EYVL L 64, 7.3.2002, s. 20).

    ---documentbreak---

               EUROOPAN KOMISSIO
            Bryssel 8.5.2017
            COM(2017) 199 final
            LIITE
            asiakirjaan
            Ehdotus NEUVOSTON PÄÄTÖKSEKSI
            ulkorajojen ja viisumipolitiikan rahoitusvälineeseen osana sisäisen turvallisuuden rahastoa liittyviä täydentäviä sääntöjä vuosiksi 2014–2020 koskevan Euroopan unionin ja Islannin välisen sopimuksen tekemisestä Euroopan unionin puolesta

               EUROOPAN UNIONI, jäljempänä ’unioni’,

               ja

               ISLANTI

               jäljempänä yhdessä ’osapuolet’, jotka

               OTTAVAT HUOMIOON Euroopan unionin neuvoston sekä Islannin ja Norjan kuningaskunnan välisen sopimuksen viimeksi mainittujen osallistumisesta Schengenin säännöstön täytäntöönpanoon, soveltamiseen ja kehittämiseen
                  1
               , jäljempänä ’Islannin ja Norjan osallistumisesta Schengenin säännöstön täytäntöönpanoon tehty sopimus’,

               SEKÄ KATSOVAT SEURAAVAA:

               (1)Unioni perusti ulkorajojen ja viisumipolitiikan rahoitusvälineen osana sisäisen turvallisuuden rahastoa Euroopan parlamentin ja neuvoston asetuksella (EU) N:o 515/2014
                  2
               .

               (2)Asetuksella (EU) N:o 515/2014 kehitetään Schengenin säännöstöä Islannin ja Norjan osallistumisesta Schengenin säännöstön täytäntöönpanoon tehdyssä sopimuksessa tarkoitetulla tavalla.

               (3)Koska Euroopan parlamentin ja neuvoston asetus (EU) N:o 514/2014
                  3
                vaikuttaa suoraan asetuksen (EU) N:o 515/2014 säännösten soveltamiseen ja siten viimeksi mainitun asetuksen oikeudelliseen kehykseen ja koska Islannin ja Norjan osallistumisesta Schengenin säännöstön täytäntöönpanoon tehdyssä sopimuksessa vahvistettuja menettelyjä on sovellettu asetuksen (EU) N:o 514/2014, josta on ilmoitettu Islannille, antamiseen, osapuolet tunnustavat, että asetuksella (EU) N:o 514/2014 kehitetään Schengenin säännöstöä Islannin ja Norjan osallistumisesta Schengenin säännöstön täytäntöönpanoon tehdyssä sopimuksessa tarkoitetulla tavalla siltä osin kuin on tarpeen asetuksen (EU) N:o 515/2014 panemiseksi täytäntöön.

               (4)Asetuksen (EU) N:o 515/2014 5 artiklan 7 kohdassa säädetään, että Schengenin säännöstön täytäntöönpanoon, soveltamiseen ja kehittämiseen osallistuvat maat, mukaan lukien Islanti, osallistuvat välineeseen asetuksen säännösten mukaisesti ja että tarvittavin järjestelyin täsmennetään näiden maiden rahoitusosuudet ja välineeseen osallistumiseen liittyvät täydentävät säännöt, myös säännökset, joilla varmistetaan unionin taloudellisten etujen suojaaminen ja tilintarkastustuomioistuimen toimivalta tehdä tarkastuksia.

               (5)Ulkorajojen ja viisumipolitiikan rahoitusväline, joka on osa sisäisen turvallisuuden rahastoa, on erityinen Schengenin säännöstöön liittyvä väline, jolla pyritään jakamaan vastuuta ja antamaan taloudellista tukea ulkorajojen ja viisumipolitiikan alalla jäsenvaltioissa ja assosioituneissa valtioissa.

               (6)Euroopan parlamentin ja neuvoston asetuksen (EU, Euratom) N:o 966/2012
                  4
                60 artiklassa säädetään välillistä hallinnointia koskevista säännöistä, joita sovelletaan, jos kolmansille maille, mukaan luettuina assosioituneet valtiot, on siirretty talousarvion toteuttamistehtäviä.

               (7)
                     Asetuksen (EU) N:o 514/2014 17 artiklan 4 kohdassa säädetään vuonna 2014 maksettujen menojen tukikelpoisuudesta, jos vastuuviranomainen on maksanut ne ennen virallista nimeämistään, millä varmistetaan sujuva siirtyminen ulkorajarahastosta sisäisen turvallisuuden rahastoon. On tärkeää, että tämä seikka otetaan huomioon myös tässä sopimuksessa. Koska tämä sopimus ei tullut voimaan ennen vuoden 2014 loppua, on tärkeää varmistaa vastuuviranomaisen ennen virallista nimeämistään ja nimeämiseen saakka maksamien menojen tukikelpoisuus edellyttäen, että aiemmin sovelletut hallinnointi- ja valvontajärjestelmät ovat olennaisilta osin samat kuin vastuuviranomaisen nimeämisen jälkeen voimassa olevat järjestelmät.

               (8)Vuosilta 2014–2020 Islannin maksettavaksi tulevien ulkorajojen ja viisumipolitiikan rahoitusvälineen vuotuisten rahoitusosuuksien laskemisen ja käytön helpottamiseksi sen rahoitusosuudet maksetaan viitenä vuotuisena eränä vuosina 2016–2020. Vuosien 2016–2018 vuotuiset maksut ovat kiinteämääräisiä, kun taas vuosien 2019 ja 2020 maksuosuudet määritetään vuonna 2019 kaikkien ulkorajojen ja viisumipolitiikan rahoitusvälineeseen osallistuvien valtioiden bruttokansantuotteen perusteella ottaen huomioon tosiasiallisesti suoritetut maksut,

               OVAT SOPINEET SEURAAVAA:

               1 artikla

               Soveltamisala

               Tässä sopimuksessa määrätään täydentävistä säännöistä, jotka ovat välttämättömiä Islannin osallistumiseksi ulkorajojen ja viisumipolitiikan rahoitusvälineeseen asetuksen (EU) N:o 515/2014 mukaisesti.

               2 artikla

               Varainhoito ja sen valvonta

               1.
                     Islannin on toteutettava tarvittavat toimenpiteet sen varmistamiseksi, että Euroopan unionin toiminnasta tehdyssä sopimuksessa (SEUT) ja johdetussa oikeudessa vahvistettuja varainhoitoa ja sen valvontaa koskevia säännöksiä ja määräyksiä noudatetaan.

               Ensimmäisessä alakohdassa tarkoitettuja Euroopan unionin toiminnasta tehdyn sopimuksen ja johdetun oikeuden säännöksiä ja määräyksiä ovat seuraavat:

               a)SEUT-sopimuksen 287 artiklan 1, 2 ja 3 kohta;

               b)asetuksen (EU, Euratom) N:o 966/2012 30, 32 ja 57 artikla, 58 artiklan 1 kohdan c alakohdan i alakohta, 60 artikla, 79 artiklan 2 kohta ja 108 artiklan 2 kohta;

               c)komission delegoidun asetuksen (EU) N:o 1268/2012
                  5
                32, 38, 42, 84, 88, 142 ja 144 artikla;

               d)neuvoston asetus (Euratom, EY) N:o 2185/96
                  6
               ;

               e)Euroopan parlamentin ja neuvoston asetus (EU, Euratom) N:o 883/2013
                  7
               .

               Osapuolet voivat muuttaa tätä luetteloa yhteisellä sopimuksella.

               2.
                     Islannin on sovellettava alueellaan 1 kohdassa tarkoitettuja säännöksiä ja määräyksiä tämän sopimuksen mukaisesti.

               3 artikla

               Moitteettoman varainhoidon periaatteen noudattaminen

               Islannille kohdennettuja ulkorajojen ja viisumipolitiikan rahoitusvälineen varoja on käytettävä moitteettoman varainhoidon periaatteen mukaisesti.

               4 artikla

               Eturistiriitaa koskevan periaatteen noudattaminen

               Taloushallinnon toimija tai muu talousarvion toteuttamiseen ja hallinnointiin, mukaan lukien niiden valmistelu, tilintarkastukseen tai varainhoidon valvontaan Islannin alueella osallistuva henkilö ei saa ryhtyä sellaisiin toimiin, joiden yhteydessä saattaa syntyä ristiriita henkilön omien etujen ja unionin etujen välille.

               5 artikla

               Täytäntöönpano

               Komission tekemät päätökset, joilla määrätään maksuvelvollisuus muille kuin valtioille, ovat täytäntöönpanokelpoisia Islannin alueella.

               Täytäntöönpanoon sovelletaan Islannissa voimassa olevia säännöksiä lainkäytöstä riita-asioissa. Islannin hallituksen tehtävään nimeämä ja komissiolle ilmoittama kansallinen viranomainen liittää päätökseen täytäntöönpanomääräyksen tutkimatta muuta kuin päätöksen aitouden.

               Kun nämä muodollisuudet on komission vaatimuksesta täytetty, komissio voi hakea täytäntöönpanoa kansallisen lainsäädännön mukaisesti saattamalla asian suoraan toimivaltaisen viranomaisen käsiteltäväksi.

               Täytäntöönpanoa voidaan lykätä ainoastaan Euroopan unionin tuomioistuimen päätöksellä. Virheellistä täytäntöönpanoa koskevien valitusten käsittely kuuluu kuitenkin Islannin tuomioistuinten toimivaltaan.

               6 artikla

               Unionin taloudellisten etujen suojaaminen petoksia vastaan

               1.Islannin on

               a)torjuttava petoksia ja muita unionin taloudellisiin etuihin vaikuttavia laittomia toimia toimenpiteillä, joilla on ennaltaehkäisevä vaikutus ja jotka tarjoavat tehokkaan suojan Islannissa;

               b)toteutettava samat toimenpiteet suojatakseen unionin taloudellisia etuja petoksilta kuin se toteuttaa suojatakseen omia taloudellisia etujaan petoksilta; ja

               c)koordinoitava unionin taloudellisten etujen suojelemiseksi tarkoitetut toimet jäsenvaltioiden ja komission kanssa.

               2.Islannin on otettava käyttöön vastaavat toimenpiteet kuin ne, jotka unioni on ottanut käyttöön SEUT-sopimuksen 325 artiklan 4 kohdan mukaisesti ja jotka ovat voimassa tämän sopimuksen allekirjoittamispäivänä.

               Osapuolet voivat ottaa yhteisellä sopimuksella käyttöön vastaavat toimenpiteet kuin unioni ottaa myöhemmin käyttöön tämän artiklan mukaisesti.

               7 artikla

               Komission (OLAFin) paikalla suorittamat tarkastukset ja todentamiset

               Komissiolla (Euroopan petostentorjuntavirastolla OLAFilla) on valtuudet suorittaa paikalla ulkorajojen ja viisumipolitiikan rahoitusvälinettä koskevia tarkastuksia ja todentamisia Islannin alueella asetuksessa (Euratom, EY) N:o 2185/96 vahvistettujen ehtojen ja edellytysten mukaisesti rajoittamatta asetuksen (EU) N:o 514/2014 5 artiklan 8 kohtaan perustuvia komission oikeuksia.

               Islannin viranomaisten on helpotettava paikalla suoritettavia tarkastuksia ja todentamisia, jotka voidaan viranomaisten pyynnöstä suorittaa yhdessä niiden kanssa.

               8 artikla

               Tilintarkastustuomioistuin

               SEUT-sopimuksen 287 artiklan 3 kohdan ja asetuksen (EU, Euratom) N:o 966/2012 ensimmäisen osan X osaston 1 luvun mukaisesti tilintarkastustuomioistuimella on mahdollisuus suorittaa tilintarkastuksia kaikkien sellaisten tahojen toimitiloissa, jotka hallinnoivat ulkorajojen ja viisumipolitiikan rahoitusvälinettä koskevia tuloja tai menoja unionin puolesta Islannin alueella, mukaan luettuina kaikkien sellaisten luonnollisten henkilöiden tai oikeushenkilöiden toimitilat, joille suoritetaan maksuja talousarviosta.

               Tilintarkastustuomioistuin suorittaa tarkastukset Islannissa yhdessä kansallisten tilintarkastuselinten kanssa tai, jollei niillä ole riittävää toimivaltaa, toimivaltaisten kansallisten viranomaisten tai laitosten kanssa. Tilintarkastustuomioistuin ja Islannin kansalliset tilintarkastuselimet toimivat luottamuksellisessa yhteistyössä riippumattomuutensa säilyttäen. Nämä tilintarkastuselimet taikka viranomaiset tai laitokset ilmoittavat tilintarkastustuomioistuimelle, aikovatko ne osallistua tarkastukseen.

               Tilintarkastustuomioistuimella on vähintään samat oikeudet kuin komissiolla asetuksen (EU) N:o 514/2014 5 artiklan 7 kohdan ja tämän sopimuksen 7 artiklan nojalla.

               9 artikla

               Julkiset hankinnat

               Islannin on sovellettava julkisia hankintoja koskevan lainsäädäntönsä säännöksiä Euroopan talousalueesta tehdyn sopimuksen
                  8
                liitteen XVI mukaisesti.

               10 artikla

               Rahoitusosuudet

               1.Islannin on suoritettava vuosina 2016–2018 ulkorajojen ja viisumipolitiikan rahoitusvälineen talousarvioon vuotuiset maksut seuraavan taulukon mukaisesti:

               (Kaikki määrät euroina)

                        2016

                        2017

                        2018

                        Islanti

                        563 999

                        563 999

                        563 999

               2.Islannin maksuosuudet vuosina 2019 ja 2020 lasketaan liitteessä esitetyn kaavan mukaisesti sen perusteella, mikä on sen bruttokansantuotteen (BKT) prosentuaalinen osuus suhteessa kaikkien ulkorajojen ja viisumipolitiikan rahoitusvälineeseen osallistuvien valtioiden BKT:hen.

               3.Islannin on suoritettava tässä artiklassa tarkoitetut rahoitusosuudet riippumatta siitä, milloin sen asetuksen (EU) N:o 514/2014 14 artiklassa tarkoitettu kansallinen ohjelma hyväksytään.

               11 artikla

               Rahoitusosuuksien käyttö

               1.Vuosien 2016 ja 2017 vuotuisten maksujen yhteismäärä kohdennetaan seuraaviin tarkoituksiin:

               a)75 prosenttia asetuksen (EU) N:o 515/2014 8 artiklassa tarkoitettuun väliarviointiin;

               b)15 prosenttia asetuksen (EU) N:o 515/2014 15 artiklassa tarkoitettuun tietotekniikkajärjestelmien kehittämiseen edellyttäen, että asiaankuuluvat unionin säädökset on annettu viimeistään 30 päivänä kesäkuuta 2017;

               c)10 prosenttia asetuksen (EU) N:o 515/2014 13 artiklassa tarkoitettuihin unionin toimiin ja asetuksen (EU) N:o 515/2014 14 artiklassa tarkoitettuun hätäapuun.

               Jos b alakohdassa tarkoitettu määrä jää kohdentamatta tai käyttämättä, komissio kohdentaa sen asetuksen (EU) N:o 515/2014 5 artiklan 5 kohdan b alakohdan toisessa alakohdassa säädetyn menettelyn mukaisesti asetuksen (EU) N:o 515/2014 7 artiklassa tarkoitettuihin erityistoimiin.

               Jos tämä sopimus ei tule voimaan tai sitä ei sovelleta väliaikaisesti viimeistään 1 päivänä kesäkuuta 2017, Islannin koko rahoitusosuus on käytettävä tämän artiklan 2 kohdan mukaisesti.

               2.Vuosien 2018, 2019 ja 2020 vuotuisten maksujen yhteismäärä kohdennetaan seuraaviin tarkoituksiin:

               a)40 prosenttia asetuksen (EU) N:o 515/2014 7 artiklassa tarkoitettuihin erityistoimiin;

               b)50 prosenttia asetuksen (EU) N:o 515/2014 15 artiklassa tarkoitettuun tietotekniikkajärjestelmien kehittämiseen edellyttäen, että asiaankuuluvat unionin säädökset on annettu viimeistään 31 päivänä joulukuuta 2018;

               c)10 prosenttia asetuksen (EU) N:o 515/2014 13 artiklassa tarkoitettuihin unionin toimiin ja asetuksen (EU) N:o 515/2014 14 artiklassa tarkoitettuun hätäapuun.

               Jos b alakohdassa tarkoitettu määrä jää kohdentamatta tai käyttämättä, komissio kohdentaa sen asetuksen (EU) N:o 515/2014 5 artiklan 5 kohdan b alakohdan toisessa alakohdassa säädetyn menettelyn mukaisesti asetuksen (EU) N:o 515/2014 7 artiklassa tarkoitettuihin erityistoimiin.

               3.Väliarviointiin, unionin toimiin, erityistoimiin tai tietotekniikkajärjestelmien kehittämisohjelmaan kohdennetut lisämäärät on käytettävä asiaa koskevan, seuraavissa säännöksissä vahvistetun menettelyn mukaisesti:

               a)asetuksen (EU) N:o 514/2014 6 artiklan 2 kohta;

               b)asetuksen (EU) N:o 515/2014 8 artiklan 7 kohta;

               c)asetuksen (EU) N:o 515/2014 7 artiklan 3 kohta;

               d)asetuksen (EU) N:o 515/2014 15 artiklan toinen alakohta.

               4.
                     Komissio voi käyttää joka vuosi enintään 4 076 euroa Islannin suorittamista maksuista sellaiseen omaan tai ulkopuoliseen henkilöstöön liittyvien hallintokulujen rahoittamiseen, joka on välttämätöntä Islannin tukemiseksi asetuksen (EU) N:o 515/2014 ja tämän sopimuksen täytäntöönpanossa.

               12 artikla

               Luottamuksellisuus

               Kaikki tämän sopimuksen nojalla toimitetut ja saadut tiedot niiden muodosta riippumatta kuuluvat ammattisalaisuuden piiriin ja niillä on sama suoja, joka vastaaville tiedoille on säädetty unionin toimielimiin sovellettavissa säännöksissä ja Islannin lainsäädännössä. Kyseisiä tietoja saa ilmaista vain niille henkilöille, joiden on ne tunnettava tehtäviensä vuoksi unionin toimielimissä, jäsenvaltioissa tai Islannissa, ja niitä saa käyttää vain osapuolten taloudellisten etujen tehokkaan suojaamisen varmistamiseksi.

               13 artikla

               Vastuuviranomaisen nimeäminen

               1.
                     Islannin on ilmoitettava ulkorajojen ja viisumipolitiikan rahoitusvälineen menojen hallinnoinnista ja valvonnasta vastaavan vastuuviranomaisen ministeriötasolla tapahtuvasta virallisesta nimeämisestä komissiolle mahdollisimman pian kansallisen ohjelman hyväksymisen jälkeen.

               2.
                     Edellä 1 kohdassa tarkoitettu nimeäminen edellyttää, että kyseinen elin täyttää asetuksessa (EU) N:o 514/2014 tai sen perusteella vahvistetut nimeämisperusteet, jotka koskevat sisäistä ympäristöä, valvontatoimia, tiedotusta ja viestintää sekä seurantaa.

               3.
                     Vastuuviranomaisen nimeäminen perustuu tarkastuselimen lausuntoon; tarkastuselin voi olla tarkastusviranomainen, joka arvioi, täyttääkö vastuuviranomainen nimeämisperusteet. Tämä elin voi olla hallinnon seurannasta, arvioinnista ja tarkastuksesta vastaava itsenäinen julkinen laitos. Tarkastuselimen on oltava toiminnassaan riippumaton vastuuviranomaisesta ja suoritettava työnsä kansainvälisesti hyväksyttyjen tarkastusnormien mukaisesti. Islanti voi käyttää nimeämispäätöksensä perusteena sitä, ovatko hallinnointi- ja valvontajärjestelmät olennaisilta osin samat kuin aikaisemmalla kaudella jo käytössä olleet järjestelmät ja ovatko ne toimineet tehokkaasti. Jos tarkastus- ja valvontatulokset osoittavat, että nimetty elin ei enää täytä nimeämisperusteita, Islannin on toteutettava tarvittavat toimenpiteet, joilla varmistetaan, että kyseisen elimen hoitamien tehtävien toteuttamisessa havaitut puutteet korjataan, mukaan lukien nimeämisen purkaminen.

               14 artikla

               Varainhoitovuoden määritelmä

               Tätä sopimusta sovellettaessa asetuksen (EU, Euratom) N:o 966/2012 60 artiklan 5 kohdassa tarkoitettu varainhoitovuosi kattaa maksetut menot sekä saadut ja vastuuviranomaisen tileille kirjatut tulot kaudella, joka alkaa 16 päivänä lokakuuta vuonna N – 1 ja päättyy 15 päivänä lokakuuta vuonna N.

               15 artikla

               Menojen tukikelpoisuus

               Poiketen siitä, mitä asetuksen (EU) N:o 514/2014 17 artiklan 3 kohdan b alakohdassa ja 4 kohdassa säädetään, menot ovat tukikelpoisia, jos vastuuviranomainen on maksanut ne ennen tämän sopimuksen 13 artiklan mukaista virallista nimeämistään edellyttäen, että virallista nimeämistä edeltävät hallinnointi- ja valvontajärjestelmät ovat olennaisilta osin samat kuin vastuuviranomaiseksi nimeämisen jälkeen voimassa olevat järjestelmät.

               16 artikla

               Vuotuisen saldon maksamista koskeva pyyntö

               1.
                     Islannin on toimitettava komissiolle viimeistään varainhoitovuotta seuraavan vuoden helmikuun 15 päivänä asetuksen (EU, Euratom) N:o 966/2012 60 artiklan 5 kohdan ensimmäisen alakohdan b ja c alakohdassa vaaditut asiakirjat ja tiedot.

               Poiketen siitä, mitä asetuksen (EU) N:o 514/2014 44 artiklan 1 kohdassa säädetään, ja noudattaen asetuksen (EU, Euratom) N:o 966/2012 60 artiklan 5 kohdan kolmatta alakohtaa Islannin on toimitettava komissiolle asetuksen (EU, Euratom) N:o 966/2012 60 artiklan 5 kohdan toisessa alakohdassa tarkoitettu lausunto viimeistään varainhoitovuotta seuraavan vuoden maaliskuun 15 päivänä.

               Toimitetut tässä kohdassa tarkoitetut asiakirjat toimivat vuotuisen saldon maksamista koskevana pyyntönä.

               2.
                     Edellä 1 kohdassa tarkoitetut asiakirjat on laadittava niiden mallien mukaisesti, jotka komissio on hyväksynyt asetuksen (EU) N:o 514/2014 44 artiklan 3 kohdan mukaisesti.

               17 artikla

               Täytäntöönpanokertomus

               Poiketen siitä, mitä asetuksen (EU) N:o 514/2014 54 artiklan 1 kohdassa säädetään, ja noudattaen asetuksen (EU, Euratom) N:o 966/2012 60 artiklan 5 kohdan kolmatta alakohtaa Islannin on toimitettava komissiolle vuosikertomus kansallisen ohjelman täytäntöönpanosta edeltävältä varainhoitovuodelta viimeistään seuraavan vuoden helmikuun 15 päivänä vuoteen 2022 saakka, ja se voi julkistaa nämä tiedot asianmukaisella tasolla.

               Ensimmäinen vuosikertomus kansallisen ohjelman täytäntöönpanosta on toimitettava 15 päivänä helmikuuta sen jälkeen, kun tämä sopimus on tullut voimaan tai sen väliaikainen soveltaminen on aloitettu.

               Ensimmäisessä kertomuksessa on käsiteltävä varainhoitovuosia vuodesta 2014 siihen varainhoitovuoteen, joka edeltää toisen kohdan mukaista ensimmäisen vuosikertomuksen määräaikaa. Islannin on toimitettava kansallista ohjelmaa koskeva lopullinen täytäntöönpanokertomus viimeistään 31 päivänä joulukuuta 2023.

               18 artikla

               Sähköinen tiedonvaihtojärjestelmä

               Asetuksen (EU) N:o 514/2014 24 artiklan 5 kohdan mukaisesti kaikessa virallisessa tiedonvaihdossa Islannin ja komission välillä on käytettävä sähköistä tiedonvaihtojärjestelmää, jonka komissio järjestää tätä tarkoitusta varten.

               19 artikla

               Voimaantulo

               1.Euroopan unionin neuvoston pääsihteeri on tämän sopimuksen tallettaja.

               2.Osapuolet hyväksyvät tämän sopimuksen omien menettelyjensä mukaisesti. Ne ilmoittavat toisilleen näiden menettelyjen päätökseen saattamisesta.

               3.Tämä sopimus tulee voimaan viimeisen 2 kohdassa tarkoitetun ilmoituksen tekemispäivää seuraavan kuukauden ensimmäisenä päivänä.

               4.Lukuun ottamatta sopimuksen 5 artiklaa, osapuolet soveltavat tätä sopimusta väliaikaisesti sen allekirjoituspäivää seuraavasta päivästä, sanotun kuitenkaan rajoittamatta valtiosäännön asettamien vaatimusten soveltamista.

               20 artikla

               Voimassaolo ja irtisanominen

               1.Unioni tai Islanti voi irtisanoa tämän sopimuksen ilmoittamalla päätöksestään toiselle osapuolelle. Sopimuksen soveltaminen lopetetaan kolmen kuukauden kuluttua kyseisestä ilmoituksesta. Hankkeita ja toimia, jotka ovat käynnissä irtisanomisen aikaan, jatketaan tässä sopimuksessa määrättyjen ehtojen mukaisesti. Osapuolet sopivat yhdessä sopimuksen irtisanomisen muista mahdollisista seurauksista.

               2.Sopimus irtisanotaan, kun Islannin ja Norjan osallistumisesta Schengenin säännöstön täytäntöönpanoon tehty sopimus irtisanotaan kyseisen sopimuksen 8 artiklan 4 kohdan, 11 artiklan 3 kohdan tai 16 artiklan mukaisesti.

               21 artikla

               Kielet

               Tämä sopimus laaditaan yhtenä kappaleena bulgarian, englannin, espanjan, hollannin, italian, kreikan, kroaatin, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin, viron ja islannin kielellä, ja kukin teksti on yhtä todistusvoimainen.

               Tehty Brysselissä … päivänä …kuuta …..

               Euroopan unionin puolesta
                     Islannin puolesta

               LIITE

               Kaava vuosien 2019 ja 2020 rahoitusosuuksien laskemiseen ja maksutiedot

               Asetuksen (EU) N:o 515/2014 5 artiklan 7 kohdan toisessa ja kolmannessa alakohdassa tarkoitettu Islannin rahoitusosuus ulkorajojen ja viisumipolitiikan rahoitusvälineeseen vuosina 2019 ja 2020 lasketaan seuraavasti:

               Maaliskuun 31 päivänä 2019 käytettävissä olevat Islannin bruttokansantuotteen (BKT) lopulliset vuotuiset luvut vuosilta 2013–2017 jaetaan kaikkien ulkorajojen ja viisumipolitiikan rahoitusvälineeseen osallistuvien valtioiden kyseisen vuoden BKT-lukujen yhteissummalla. Vuosilta 2013–2017 saatujen viiden prosenttiosuuden keskiarvon mukainen määrä ulkorajojen ja viisumipolitiikan rahoitusvälineen todellisten vuotuisten määrärahojen summasta vuosilta 2014–2019 ja ulkorajojen ja viisumipolitiikan rahoitusvälineen vuoden 2020 maksusitoumusmäärärahoista, sellaisina kuin ne on kirjattu komission esitykseen Euroopan unionin yleiseksi talousarvioksi varainhoitovuotta 2020 varten, on Islannin maksettavaksi tuleva kokonaismäärä ulkorajojen ja viisumipolitiikan rahoitusvälineen koko täytäntöönpanokaudelta. Tästä määrästä vähennetään Islannin tämän sopimuksen 10 artiklan 1 kohdan mukaisesti tosiasiallisesti suorittamat vuotuiset maksut, jotta saadaan vuosien 2019 ja 2020 rahoitusosuuksien yhteismäärä. Tästä määrästä maksetaan puolet vuonna 2019 ja loput vuonna 2020.

               Rahoitusosuus maksetaan euroina.

               Islannin on maksettava rahoitusosuutensa 45 päivän kuluessa veloitusilmoituksen vastaanottamisesta. Jos rahoitusosuuden maksu viivästyy, maksamattomasta määrästä kertyy viivästyskorkoa eräpäivästä alkaen. Korkona käytetään Euroopan keskuspankin perusrahoitusoperaatioihinsa soveltaman korkokannan mukaista Euroopan unionin virallisen lehden C-sarjassa julkaistua, erääntymiskuukauden ensimmäisenä päivänä voimassa olevaa korkoa korotettuna 3,5 prosenttiyksiköllä.

                     (1)
                  EYVL L 176, 10.7.1999, s. 36.

                     (2)
                  Euroopan parlamentin ja neuvoston asetus (EU) N:o 515/2014, annettu 16 päivänä huhtikuuta 2014, ulkorajojen ja viisumipolitiikan rahoitusvälineen perustamisesta osana sisäisen turvallisuuden rahastoa ja päätöksen N:o 574/2007/EY kumoamisesta (EUVL L 150, 20.5.2014, s. 143).

                     (3)
                  Euroopan parlamentin ja neuvoston asetus (EU) N:o 514/2014, annettu 16 päivänä huhtikuuta 2014, turvapaikka-, maahanmuutto- ja kotouttamisrahastoon sekä poliisiyhteistyön, rikollisuuden ehkäisemisen ja torjumisen sekä kriisinhallinnan rahoitusvälineeseen sovellettavista yleisistä säännöksistä (EUVL L 150, 20.5.2014, s. 112).

                     (4)
                  Euroopan parlamentin ja neuvoston asetus (EU, Euratom) N:o 966/2012, annettu 25 päivänä lokakuuta 2012, unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta (EUVL L 298, 26.10.2012, s. 1), sellaisena kuin se on viimeksi muutettuna 15 päivänä toukokuuta 2014 annetulla asetuksella (EU, Euratom) N:o 547/2014 (EUVL L 163, 29.5.2014, s. 18).

                     (5)
                  Komission delegoitu asetus (EU) N:o 1268/2012 unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä (EUVL L 362, 31.12.2012, s. 1).

                     (6)
                  Neuvoston asetus (Euratom, EY) N:o 2185/96 komission paikan päällä suorittamista tarkastuksista ja todentamisista Euroopan yhteisöjen taloudellisiin etuihin kohdistuvien petosten ja muiden väärinkäytösten estämiseksi (EYVL L 292, 15.11.1996, s. 2).

                     (7)
                  Euroopan parlamentin ja neuvoston asetus (EU, Euratom) N:o 883/2013, annettu 11 päivänä syyskuuta 2013, Euroopan petostentorjuntaviraston (OLAF) tutkimuksista sekä Euroopan parlamentin ja neuvoston asetuksen (EY) N:o 1073/1999 ja neuvoston asetuksen (Euratom) N:o 1074/1999 kumoamisesta (EUVL L 248, 18.9.2013, s. 1).

                     (8)
                  EYVL L 1, 3.1.1994, s. 461.


				|

		52012PC0697

			Ehdotus EUROOPAN PARLAMENTIN JA NEUVOSTON PÄÄTÖS poikkeamisesta tilapäisesti kasvihuonekaasujen päästöoikeuksien kaupan järjestelmän toteuttamisesta yhteisössä annetusta Euroopan parlamentin ja neuvoston direktiivistä 2003/87/EY /* COM/2012/0697 final - 2012/0328 (COD) */

			   	PERUSTELUT
Kansainvälisen siviili-ilmailujärjestön ICAOn
kokouksessa, joka järjestettiin 9. marraskuuta 2012, otettiin suuria
edistysaskeleita kohti tavoitetta ilmailun päästöjen maailmanlaajuisesta
sääntelystä.
Tämän päätösehdotuksen tarkoituksena on vahvistaa
tätä myönteistä kehitystä ja parantaa mahdollisuuksia edistyä ICAOn
yleiskokouksessa vuonna 2013 maailmanlaajuisen markkinapohjaisen toimenpiteen
kehittämisessä ja sellaisen kehyksen hyväksynnässä, joka auttaisi valtioita
soveltamaan markkinapohjaisia toimenpiteitä kansainväliseen ilmailuun.
Päätöksellä ikään kuin ”pysäytettäisiin kello”
keskeyttämällä tilapäisesti ilma-alusten käyttäjien velvoitteiden
täytäntöönpano saapuvien ja lähtevien lentojen osalta Euroopan unionin
päästökauppajärjestelmässä. Tämä ehdotus osoittaa, että EU on vahvasti
sitoutunut helpottamaan ja edistämään ICAO-prosessien saattamista
menestyksekkääseen päätökseen.
Päätöksellä, jolla poiketaan tilapäisesti
päästökauppadirektiivistä, pyritään varmistamaan, ettei ryhdytä toimiin
sellaisia ilma-alusten käyttäjiä vastaan, jotka eivät täytä saapuvien ja
lähtevien lentojen osalta direktiivissä säädettyjä raportointi- ja
noudattamisvelvoitteita, jotka aiheutuvat ennen 1. tammikuuta 2014. Tämän
ehtona on, että ilma-alusten käyttäjät joko eivät ole vastaanottaneet vuoden
2012 ilmaisia päästöoikeuksia sellaisten lentojen liikennöintiä varten, jotka
saapuvat EU:n ulkopuolella tai EU:hun läheisessä yhteydessä olevien
ilmastonmuutoksen torjuntaan sitoutuneiden alueiden ulkopuolella sijaitseviin
lentopaikkoihin tai lähtevät tällaisista lentopaikoista, tai ilma-alusten
käyttäjät ovat palauttaneet tällaiset oikeudet. Tällaisista lennoista peräisin
olevien päästöjen asianmukainen seuranta, raportointi ja todentaminen on
myönteistä, mutta noudattamatta jättämistä koskevia seuraamuksia ei määrätä,
vaikka tällaisista päästöistä ei raportoitaisi.
Direktiiviä sovelletaan edelleen
täysimääräisesti kaikkiin lentoihin sellaisten lentopaikkojen välillä, jotka
sijaitsevat EU:ssa tai siihen läheisessä yhteydessä olevilla ilmastonmuutoksen
torjuntaan sitoutuneilla alueilla. Näin ollen kaikkien ilma-alusten käyttäjien,
jotka ovat harjoittaneet direktiivin soveltamisalaan kuuluvaa ilmaliikennettä
tällaisten lentopaikkojen välillä vuosina 2011 ja 2012, on noudatettava
seuranta-, raportointi- ja todentamisvaatimuksia. Kaikkien tällaisia lentoja
vuonna 2012 liikennöineiden ilma-alusten käyttäjien on palautettava
päästöoikeudet tai kansainväliset hyvitykset kyseisten lentojen päästöjen
osalta 30. huhtikuuta 2013 mennessä.
Tällä päätöksellä pyritään varmistamaan, että
syyskuussa 2013 pidettävässä ICAOn yleiskokouksessa saadaan aikaan edistystä.
Jos ICAOn yleiskokouksessa saadaan aikaan selkeää ja riittävää edistystä,
komissio tekee ehdotuksia asianmukaisiksi lainsäädännöllisiksi jatkotoimiksi.
Direktiivin 25 a artiklan perusteella on mahdollista tehdä muutoksia
ilmailutoimintaan, johon sovelletaan 1 päivän tammikuuta 2014 jälkeen
aiheutuvia vaatimuksia. Ilma-alusten käyttäjien, jotka aikovat liikennöidä
lentoja EU:ssa sijaitseviin lentopaikkoihin ja tällaisista lentopaikoista,
olisi oltava tietoisia siitä, että jos tällaisia muutoksia ei tehdä, ne ovat
vastuussa kyseisiin lentopaikkoihin saapuvien ja kyseisistä lentopaikoista
lähtevien lentojen aiheuttamista päästöistä vuodesta 2013 alkaen. Helmikuuhun
2013 mennessä toteutettavaa vuoden 2013 päästöihin liittyvää päästöoikeuksien
ilmaista jakoa voidaan myös muuttaa, jos toteutetaan toimia 25 a artiklan
mukaisesti.
Tämä päätös ei vaikuta muihin tällaisille
lennoille asetettuihin velvoitteisiin, ja huutokauppaprosentti on edelleen 15,
kuten direktiivissä on vahvistettu. Näin ollen huutokaupataan vähemmän ilmailun
päästöoikeuksia vuodelle 2012, mikä kuvastaa sitä, että liikkeeseen on laskettu
suhteessa yleisesti ottaen vähemmän päästöoikeuksia.
Jotta kansainväliset keskustelut saisivat
lisäpontta ja EU säilyisi edelläkävijänä tässä prosessissa, on tärkeää, että
Euroopan parlamentti ja neuvosto pääsevät tästä ehdotuksesta yhteisymmärrykseen
nopeasti, mieluiten viimeistään maaliskuussa 2013. Komissio vahvistaa, että
odotettaessa lainsäädäntöprosessin päätökseen saattamista se ei vaadi
jäsenvaltioita toteuttamaan täytäntöönpanotoimia niitä ilma-alusten käyttäjiä
vastaan, jotka joko eivät ole vastaanottaneet päästöoikeuksia ilmaiseksi
vuodelle 2012 tai ovat palauttaneet tällaiset päästöoikeudet asianomaiselle
tilille, niiden päästöjen osalta, jotka ovat peräisin lennoista, jotka saapuvat
EU:n ulkopuolella tai EU:hun läheisessä yhteydessä olevien alueiden
ulkopuolella sijaitseviin lentopaikkoihin tai lähtevät tällaisista
lentopaikoista.
2012/0328 (COD)
Ehdotus
EUROOPAN PARLAMENTIN JA NEUVOSTON PÄÄTÖS
poikkeamisesta tilapäisesti
kasvihuonekaasujen päästöoikeuksien kaupan järjestelmän toteuttamisesta
yhteisössä annetusta Euroopan parlamentin ja neuvoston direktiivistä 2003/87/EY
(ETA:n kannalta merkityksellinen teksti)
EUROOPAN PARLAMENTTI JA EUROOPAN
UNIONIN NEUVOSTO, jotka
ottavat huomioon Euroopan unionin toiminnasta
tehdyn sopimuksen ja erityisesti sen 192 artiklan 1 kohdan,
ottavat huomioon Euroopan komission
ehdotuksen,
sen jälkeen kun esitys
lainsäätämisjärjestyksessä hyväksyttäväksi säädökseksi on toimitettu
kansallisille parlamenteille,
ottavat huomioon Euroopan talous- ja
sosiaalikomitean lausunnon,
ottavat huomioon alueiden komitean lausunnon,
noudattavat tavallista
lainsäätämisjärjestystä,
sekä katsovat seuraavaa:
(1)       Kansainvälinen
siviili-ilmailujärjestö (ICAO) on ottanut suuria edistysaskeleita kohti
sellaisen kehyksen hyväksymistä ICAOn yleiskokouksessa vuonna 2013, joka auttaa
valtioita soveltamaan markkinapohjaisia toimia kansainvälisestä ilmailusta
peräisin oleviin päästöihin, ja kohti maailmanlaajuisen markkinapohjaisen
toimen kehittämistä.
(2)       Tämän edistyksen
helpottamiseksi ja lisäponnen antamiseksi on suotavaa lykätä niiden vaatimusten
täytäntöönpanoa, jotka koskevat unionin ulkopuolella ja EU:hun taloudellisesti
läheisessä yhteydessä olevien ilmastonmuutoksen torjuntaan sitoutuneiden
alueiden[1]
ulkopuolella sijaitseviin lentopaikkoihin saapuvia ja niistä lähteviä lentoja
ja jotka aiheutuvat ennen ICAOn vuoden 2013 yleiskokousta. Siksi ei pitäisi
toteuttaa toimia ilma-aluksen käyttäjiä vastaan tällaisiin lentopaikkoihin
saapuvia ja niistä lähteviä lentoja koskevien todennettujen päästöjen
raportointivaatimusten ja vastaavien päästöoikeuksien palauttamisvaatimusten
osalta, jotka perustuvat kasvihuonekaasujen päästöoikeuksien kaupan
järjestelmän toteuttamisesta yhteisössä 13 päivänä lokakuuta 2003 annettuun
direktiiviin 2003/87/EY[2]
ja aiheutuvat ennen 1 päivää tammikuuta 2014. Ilma-alusten käyttäjillä, jotka
edelleenkin haluavat noudattaa näitä vaatimuksia, olisi voitava tehdä niin.
(3)       Kilpailun vääristymisen
välttämiseksi tätä poikkeusta olisi sovellettava ainoastaan niihin ilma-alusten
käyttäjiin, jotka joko eivät ole vastaanottaneet tällaista toimintaa varten
ilmaiseksi jaettuja vuoden 2012 päästöoikeuksia tai ovat palauttaneet ne
kaikki. Samasta syystä näitä päästöoikeuksia ei pitäisi ottaa huomioon
määritettäessä oikeuksia käyttää kansainvälisiä hyvityksiä direktiivin
2003/87/EY nojalla.
(4)       Päästöoikeudet, joita ei ole
myönnetty tällaisille toiminnanharjoittajille tai jotka on palautettu, olisi
mitätöitävä. Huutokaupattavien ilmailun päästöoikeuksien määrän osalta
noudatetaan direktiivin 2003/87/EY 3 d artiklan 1 kohtaa,
OVAT HYVÄKSYNEET TÄMÄN PÄÄTÖKSEN:
1 artikla
Poiketen siitä, mitä direktiivin 2003/87/EY 16
artiklassa säädetään, jäsenvaltiot eivät toteuta toimia ilma-aluksen käyttäjiä
vastaan niiden direktiivin 2003/87/EY 12 artiklan 2 a kohdassa ja 14 artiklan 3
kohdassa vahvistettujen vaatimusten osalta, jotka aiheutuvat ennen 1 päivää
tammikuuta 2014, sellaisten lentojen liikennöinnin osalta, jotka saapuvat
lentopaikkaan Euroopan unionin ulkopuoliseen maahan, joka ei ole EFTAn jäsen,
ETA-jäsenvaltion alaisuuteen kuuluva alue tai unionin kanssa
liittymissopimuksen allekirjoittanut maa, tai jotka lähtevät lentopaikasta
tällaisesta maasta, jos tällaisille ilma-aluksen käyttäjille ei ole myönnetty päästöoikeuksia
ilmaiseksi vuoden 2012 osalta tai jos niille on myönnetty tällaisia
päästöoikeuksia mutta ne ovat palauttaneet vastaavan määrän päästöoikeuksia
jäsenvaltioille mitätöimistä varten.
2 artikla
Jäsenvaltioiden on mitätöitävä kaikki vuoden
2012 päästöoikeudet sellaisten lentojen osalta, jotka saapuvat 1 artiklassa
tarkoitettuihin lentopaikkoihin tai lähtevät niistä ja joita joko ei ole
myönnetty tai jotka – jos ne on myönnetty – on palautettu jäsenvaltioille.
3 artikla
Edellä 2 artiklan mukaisesti mitätöityjä
päästöoikeuksia ei oteta huomioon määritettäessä oikeuksia käyttää
kansainvälisiä hyvityksiä direktiivin 2003/87/EY nojalla.
4 artikla
Tämä päätös on osoitettu kaikille
jäsenvaltioille.
Tehty Brysselissä
Euroopan parlamentin puolesta                    Neuvoston
puolesta
Puhemies                                                       Puheenjohtaja
[1]               Mukaan luettuina EFTA-maat, maat, jotka ovat
allekirjoittaneet liittymissopimuksen unionin kanssa, ja ETA:n jäsenvaltioiden
alaisuuteen kuuluvat alueet.
[2]               EUVL L 275, 25.10.2003, s. 32.


				|

		52013PC0595

			Ehdotus NEUVOSTON PÄÄTÖS jäsenvaltioiden valtuuttamisesta allekirjoittamaan ja/tai ratifioimaan Euroopan unionin edun mukaisesti kalastusaluksen laivaväen koulutusta, pätevyyskirjoja ja vahdinpitoa koskeva Kansainvälisen merenkulkujärjestön yleissopimus (1995) /* COM/2013/0595 final - 2013/0285 (NLE) */

			   	PERUSTELUT
1.           EHDOTUKSEN TAUSTA
Ehdotuksen perustelut ja tavoitteet
Kalastusaluksen laivaväen koulutusta,
pätevyyskirjoja ja vahdinpitoa koskeva Kansainvälisen merenkulkujärjestön (IMO)
yleissopimus, jäljempänä ’STCW-F-yleissopimus’, hyväksyttiin 7. heinäkuuta 1995
kansainvälisessä konferenssissa, joka pidettiin Lontoossa 26. kesäkuuta ja 7.
heinäkuuta 1995 välisenä aikana. Konferenssiin osallistui 74 hallitusta, joiden
joukossa oli 22 Euroopan unionin nykyistä jäsenvaltiota.
Kalastusaluksen laivaväkeä varten tarvittiin
erillinen yleissopimus, koska muun muassa kalastusaluksen laivaväki oli jätetty
vuodelta 1978 olevan merenkulkijoiden koulutusta, pätevyyskirjoja ja
vahdinpitoa koskevan IMO:n kansainvälisen yleissopimuksen (STCW-yleissopimus)
soveltamisalan ulkopuolelle. STCW-yleissopimus oli ensimmäinen kansainvälisellä
tasolla hyväksytty asiakirja, jossa käsitellään merenkulkijoiden pätevyyttä
koskevia vähimmäisvaatimuksia. Se on pantu täytäntöön direktiivillä
2008/106/EY, jota on muutettu direktiivillä 2012/35/EU.
STCW-F-yleissopimuksen tarkoituksena on
varmistaa, että kalastusalusten laivaväki on pätevää (mistä on osoituksena
virallinen pätevyyskirja) ja työhön soveltuvaa (lääkärintarkastuksen
perusteella), jotta voidaan minimoida mahdolliset ihmisten ja/tai omaisuuden
turvallisuudelle tai meriympäristöön kohdistuvat uhat työtehtävien aikana
merialuksilla. Yleissopimuksessa edellytetään, että laivaväellä on
vähimmäistiedot tietyistä asioista ja että se on toiminut työtehtävissä
aluksella tietyn vähimmäisajan.
Yhtenä yleissopimuksen tavoitteena on saada
aikaan ja säilyttää kalastusalalla tasapuoliset toimintaedellytykset
ammattikoulutusta edistämällä. Kalastusalusten laivaväen ammattipätevyys on
osoitettava todistuksin yleissopimuksen mukaisesti.
Määräysten soveltaminen on pakollista
ainoastaan vähintään 24 metrin pituisten ja koneteholtaan vähintään
750 kW:n alusten osalta, ja ne koskevat aluksen päälliköitä, päällystön
jäseniä, konemestareita ja radioasemanhoitajia. Kansalliset viranomaiset ovat
kuitenkin pyrkineet edistämään vähintään 24 metrin pituisilla aluksilla
työskentelevän kansimiehistönkin koulutusta, sillä perustason
turvallisuuskoulutus on pakollinen kalastusaluksen koko laivaväelle.
Työntekijöiden vapaata liikkumista koskevan
oikeuden mukaisesti direktiivissä 2005/36/EY annetaan selvät säännöt
jäsenvaltioiden keskinäistä ammattipätevyyksien vastavuoroista tunnustamista
varten niin kutsutun tunnustamista koskevan yleisen järjestelmän puitteissa.
Direktiiviä sovelletaan EU:n kansalaisiin, kun
nämä haluavat toimia ammatissa sellaisessa toisessa jäsenvaltiossa, jossa
kyseinen ammatti on säänneltyä. Tunnustamista koskevassa yleisessä
järjestelmässä edellytetään, että työnhakijan ammattipätevyyttä, asiaan
liittyvä ammattikokemus mukaan luettuna, verrataan vastaanottavassa
jäsenvaltiossa hankittuun ammattipätevyyteen. Vertailu on tehtävä tiukkojen
määräaikojen rajoissa. Vain jos merkittäviä eroja ilmenee, vastaanottava
jäsenvaltio voi edellyttää täydentäviä toimenpiteitä, jotka voidaan toteuttaa
kelpoisuuskokeiden tai sopeutumisaikojen muodossa.
Direktiiviä sovelletaan kaikkiin säänneltyihin
ammatteihin lukuun ottamatta tilanteita, joissa tiettyä ammattia varten on lex specialis –periaatetta
noudattaen vahvistettu muita, ammattipätevyyksien tunnustamiseen suoraan
liittyviä sääntöjä erillisellä säädöksellä EU:n oikeuden puitteissa.
STCW-F-yleissopimukseen liittyvä
ammattitoiminta on säänneltyä useimmissa jäsenvaltioissa.
STCW-F-yleissopimuksessa ei määrätä
direktiivillä 2005/36/EY perustetun ammattipätevyyksien tunnustamisjärjestelmän
kaltaisesta järjestelmästä. Sitä vastoin STCW-F-sopimuksessa ei hyväksytä
käytettävän todistuksia, jotka antanut valtio ei ole yleissopimuksen osapuoli.
Jäsenvaltioiden velvollisuus on kuitenkin noudattaa EU:n lainsäädäntöä, siis
direktiivin 2005/36/EY säännöksiä.
Ulkoista toimivaltaa koskevan,
AETR-sopimukseen liittyvän unionin tuomioistuimen oikeuskäytännön mukaisesti
jäsenvaltiot eivät voi ratifioida STCW-F-yleissopimusta ilman Euroopan unionin
lupaa, koska EU-maiden kansalaisten kalastusaluksilla harjoittamien
säänneltyjen ammattien tunnustamista koskevat määräykset vaikuttavat Euroopan
unionin yksinomaisen toimivallan käyttöön kyseisellä alalla.
Niiden jäsenvaltioiden, jotka ovat jo
ratifioineet yleissopimuksen ennen ehdotetun päätöksen voimaantuloa,
edellytetään tallettavan IMO:n pääsihteerin huostaan lausuman, jossa ne
tunnustavat, että jäsenvaltioiden välisissä konfliktitilanteissa sovelletaan
ensisijaisesti EU:n lainsäädäntöä.
2.           KUULEMISET JA VAIKUTUSTEN
ARVIOINTI
Intressitahojen kuuleminen
Merikalastusalan työmarkkinaosapuolten
vuoropuhelun komitea on kannustanut komissiota tekemään aloitteita, joilla
STCW-F-yleissopimus pyritään saamaan nopeasti täytäntöön.
Muiden kalastusalan elin- ja työoloja
koskevien kansainvälisten standardien, kuten kalastusalan työtä koskevan
Kansainvälisen työjärjestön (ILO) yleissopimuksen (nro 188), ratifioinnin ja
täytäntöönpanon edistäminen on linjassa merikalastusalan
työmarkkinavuoropuhelun komitean ja Euroopan komission toiminnan kanssa. Yleissopimuksen
nro 188 tavoitteena on turvata kalastajille asianmukaiset työolot.
Komissio arvioi parhaillaan EU:n
merikalastusalan työmarkkinaosapuolten pyyntöä, joka koskee niiden 8.
toukokuuta 2013 tekemän, ILO:n yleissopimuksen nro 188 määräysten täytäntöönpanoa
koskevan sopimuksen saattamista voimaan SEUT-sopimuksen 155 artiklan nojalla.
Asiantuntijatiedon käyttö
Ulkopuolisten asiantuntijoiden käyttö ei ollut
tarpeen.
Vaikutusten arviointi
Ei ollut tarpeen.
Sen vuoksi ei ole tarpeen harkita eri vaihtoehtoja.
3.           EHDOTUKSEN OIKEUDELLISET
NÄKÖKOHDAT
Ehdotetun toimen lyhyt kuvaus
Ottaen huomioon, että ammattipätevyyksien
tunnustamista koskeva toimivalta kuuluu Euroopan unionille, jäsenvaltiot eivät
voi ratifioida yleissopimusta ilman Euroopan unionin lupaa. Komissio ehdottaa,
että neuvosto valtuuttaisi jäsenvaltiot ratifioimaan STCW-F-yleissopimuksen
Euroopan unionin edun mukaisesti.
Valtuutus myönnetään jäsenvaltioille sillä
edellytyksellä, että ne ratifiointikirjansa tallettaessaan esittävät varauman,
jonka mukaan niiden keskinäisissä suhteissa sovelletaan edelleen Euroopan
unionin lainsäädäntöä.
Ne jäsenvaltiot, jotka ovat jo ratifioineet
yleissopimuksen, toimittavat ILO:n pääsihteerille lausuman, jossa ne toteavat,
että jäsenvaltioiden välisissä suhteissa sovelletaan ammattipätevyyksien
tunnustamista koskevaa unionin lainsäädäntöä.
Tämän vuoksi ehdotetussa päätöksessä
valtuutetaan jäsenvaltiot toteuttamaan viipymättä kaikki ratifioimisen
edellyttämät toimet ja kannustetaan niitä tähän.
Oikeusperusta
SEUT-sopimuksen 43 artiklan 2 kohta, 46
artikla, 53 artiklan 1 kohta ja 62 artikla yhdessä sen 218 artiklan 6 kohdan a
alakohdan v alakohdan kanssa.
Toissijaisuusperiaate
Ehdotus kuuluu unionin yksinomaiseen
toimivaltaan. Sen vuoksi toissijaisuusperiaatetta ei sovelleta.
Suhteellisuusperiaate
Ehdotus on suhteellisuusperiaatteen mukainen
seuraavista syistä:
Ei oleellinen.
Ei oleellinen.
Sääntelytavan valinta
Ehdotettu sääntelytapa: neuvoston päätös.
Muut säädöslajit eivät soveltuisi.
4.           VAIKUTUS TALOUSARVIOON
Ehdotuksella ei ole vaikutuksia yhteisön
talousarvioon.
5.           LISÄTIETOJA
Ehdotuksen yksityiskohtainen kuvaus
Ei ollut tarpeen.
2013/0285 (NLE)
Ehdotus
NEUVOSTON PÄÄTÖS
jäsenvaltioiden valtuuttamisesta
allekirjoittamaan ja/tai ratifioimaan Euroopan unionin edun mukaisesti
kalastusaluksen laivaväen koulutusta, pätevyyskirjoja ja vahdinpitoa koskeva
Kansainvälisen merenkulkujärjestön yleissopimus (1995)
(ETA:n kannalta merkityksellinen teksti)
EUROOPAN UNIONIN NEUVOSTO, joka
ottaa huomioon Euroopan unionin toiminnasta
tehdyn sopimuksen ja erityisesti sen 43 artiklan 2 kohdan, 46 artiklan, 53
artiklan 1 kohdan ja 62 artiklan yhdessä sen 218 artiklan 6 kohdan a alakohdan
v alakohdan kanssa,
ottaa huomioon Euroopan komission ehdotuksen,
ottaa huomioon Euroopan parlamentin
hyväksynnän,
sekä katsoo seuraavaa:
(1)       Kalastusaluksen laivaväen
koulutusta, pätevyyskirjoja ja vahdinpitoa koskeva Kansainvälisen
merenkulkujärjestön, jäljempänä ’IMO’, yleissopimus, jäljempänä ’yleissopimus’,
hyväksyttiin 7 päivänä heinäkuuta 1995 Lontoossa IMO:n koolle kutsumassa
kansainvälisessä konferenssissa, jossa 22:n konferenssiin osallistuneen
jäsenvaltion valtuuskunnat äänestivät sen hyväksymisen puolesta.
(2)       Yleissopimus edistää
kansainvälisellä tasolla merkittävästi ihmisten ja omaisuuden turvallisuutta
sekä meriympäristön suojelua kalastusalalla, ja sen vuoksi on toivottavaa, että
sen määräykset pantaisiin täytäntöön mahdollisimman pian.
(3)       Merikalastus on yksi
vaarallisimmista ammateista, ja sopiva koulutus ja asianmukainen ammattipätevyys
ovatkin olennaisen tärkeitä, jotta onnettomuuksien määrää saadaan vähennettyä.
Työolojen turvallisuuden parantaminen lisää kalastusaluksella työskentelyn
houkuttelevuutta Euroopan kalastusalan edun mukaisesti, ja se vastaa myös
yhteisen kalastuspolitiikan tavoitteita. Yleissopimuksen erityisenä tavoitteena
on meriympäristön suojelu, joka on myös yksi yhteisen kalastuspolitiikan
tavoitteista.
(4)       Kolmansien maiden kanssa
tehtävien kalastuskumppanuussopimusten puitteissa on tärkeää, että EU:n jäsenvaltion
lipun alla purjehtivan aluksen miehistöllä on asianmukainen, hyväksytyillä
todistuksilla osoitettu ammattipätevyys, jotta palvelukseen otto sopimuksessa
määrätyin edellytyksin helpottuisi.
(5)       Euroopan parlamentti,
neuvosto ja komissio edistävät meriturvallisuutta ja työturvallisuutta sekä
kalastusaluksilla työskentelevien henkilöiden ammattipätevyyden parantamista.
EU tukee taloudellisesti koulutusta kalastusalalla kalatalousrahaston kautta.
(6)       Jotkin yleissopimuksen
artikloista kuuluvat unionin yksinomaiseen toimivaltaan siltä osin, kun on kyse
kalastusaluksen laivaväen tiettyjen henkilöstöluokkien ammattipätevyyden
tunnustamista koskevista unionin säännöistä, ja vaikuttavat perussopimuksen
määräyksiin ja unionin johdettuun oikeuteen, erityisesti ammattipätevyyden
tunnustamisesta 7 päivänä syyskuuta 2005 annettuun direktiiviin 2005/36/EY[1], sellaisena kuin se on
voimassa.
(7)       Unioni ei voi ratifioida
yleissopimusta, koska se ei ole IMO:n jäsen eikä yleissopimukseen sisälly
lauseketta, jonka nojalla täysivaltaisten valtioiden perustama ja tietyissä
yleissopimuksen alaan kuuluvissa asioissa toimivaltainen alueellinen
taloudellisen yhdentymisen järjestö voisi allekirjoittaa ja hyväksyä
yleissopimuksen tai liittyä siihen.
(8)       Jotkin jäsenvaltiot eivät ole
vielä allekirjoittaneet yleissopimusta, kun taas toiset ovat jo ratifioineet
sen ja tallettaneet ratifiointikirjan. On yhteisen kalastuspolitiikan
edun mukaista, että ne jäsenvaltiot, jotka eivät ole vielä allekirjoittaneet
tai ratifioineet yleissopimusta, tekevät sen nopeasti.
(9)       Tässä päätöksessä
vahvistettujen edellytysten puitteissa jäsenvaltiot, joita sitovat
ammattipätevyyden tunnustamista koskevat unionin oikeuden säännöt, olisi sen
vuoksi valtuutettava, tilanteen mukaan, allekirjoittamaan ja ratifioimaan
yleissopimus unionin edun mukaisesti,
ON HYVÄKSYNYT TÄMÄN PÄÄTÖKSEN:
1 artikla
Valtuutetaan jäsenvaltiot allekirjoittamaan
ja/tai ratifioimaan 7 päivänä heinäkuuta 1995 hyväksytty kalastusaluksen
laivaväen koulutusta, pätevyyskirjoja ja vahdinpitoa koskeva Kansainvälisen
merenkulkujärjestön yleissopimus Euroopan unionin toimivaltaan kuuluvien osien
osalta.
Edellä 1 kohdassa tarkoitetun valtuutuksen
edellytyksenä on, että allekirjoituksen yhteydessä ja/tai tallettaessaan
ratifiointikirjan IMO:n pääsihteerin huostaan jäsenvaltiot toimittavat
varauman, jonka mukaan jäsenvaltioiden välisissä suhteissa sovelletaan
ammattipätevyyden tunnustamisesta annettua unionin lainsäädäntöä.
2 artikla
Jäsenvaltioiden, jotka ovat jo ratifioineet
yleissopimuksen ennen tämän päätöksen voimaantuloa esittämättä varaumaa, on
toimitettava ilmoitus, jossa ne tunnustavat, että jäsenvaltioiden välisissä
suhteissa sovelletaan ammattipätevyyden tunnustamisesta annettua unionin
lainsäädäntöä.
3 artikla
Jäsenvaltioiden olisi toteutettava tarvittavat
toimet yleissopimuksen ratifiointikirjojensa tallettamiseksi Kansainvälisen
merenkulkujärjestön pääsihteerin huostaan mahdollisimman pian ja mielellään
ennen 31 päivää joulukuuta 2013. Neuvosto tarkastelee ratifioinnin edistymistä
uudelleen tammikuussa 2014.
4 artikla
Tätä päätöstä sovelletaan päivästä, jona se
julkaistaan Euroopan unionin virallisessa lehdessä.
5 artikla
Tämä päätös on osoitettu kaikille
jäsenvaltioille.
Tehty Brysselissä
                                                                       Neuvoston
puolesta
                                                                       Puheenjohtaja
[1]               EUVL L 255, 30.9.2005, s. 22.